text:
Hevur tś hug at fųrleikamenna teg, at fįa eitt netverk tvųrtur um ķtróttagreinar og fįa ķblįstur til komandi kappingarįr?
So er eitt skeiš hjį ĶSF nakaš fyri teg - sķ lżsing nišanfyri.
Skeiš fyri venjarum - Venjari 1
-Ķtróttur fyri bųrn og ung
-Ķtróttur og venjing
-Ķtróttaskašar - nei takk
Tann 23. og 24. november 2013 veršur skipaš fyri enn einum skeiši fyri venjarum. Grundskeišini eru lųgd saman, soleišis at taš bęši er skeiš 1: Ķtróttur fyri bųrn og ung, og skeiš 2: Ķtróttur, venjing og skašar.
Byrjaš veršur leygardagin kl. 9.00 til 20.30 og sunnudagin veršur hildiš fram frį kl. 9.00 til 17.00. Skeišiš veršur ķ ĶSF-hśsinum ķ Havn.
Evni:
Ķtróttanįmsfrųši, ķtróttaumhvųrvi, menning hjį bųrnum, venjing, trygd og įbyrgd, etikkur og moralur. Hvķ venja? og hvussu? Upphiting, anatomi, fysiologi, venjingarprinsippir, undirvķsingarprinsippir.
Skeišiš skiftir ķmillum at vera teoretiskt og praktiskt, so tį er gott viš ķtróttaklęšum.
Ongin próvtųka er, men kravt veršur, at uppmųtingin er 100%. Eftir lokiš skeiš, veršur luttųkubręv śtflżggjaš.
Skeišiš er ein partur av venjaraśtbśgvingini hjį DIF, Danska Ķtróttasambandinum. Mųguleiki er sostatt at byggja vķšari upp į skeišiš.
Mįlbólkur:
Venjarar, hjįlparfólk og leišarar hjį bųrnum og ungum. Ųll sum hava įhuga ķ og įbyrgd av bųrnum og ungum, sum luttaka ķ ķtrótti.
Hvat fęrt tś burturśr:
-Vitan um menningina hjį bųrnum, fysiskt, psykiskt og samfelagsligt.
-Tś lęrir nakaš um nįmsfrųši, venjarar av ymsum slag, at seta sęr mįl, um tżdningin av góšum ķtróttaumhvųrvi.
-Ķtųkilig hugskot til spųl og venjing hjį bųrnum og ungum.
-Vitan um, hvussu kroppurin virkar, og hvat ein mį taka hędd fyri ķ samband viš venjing. Grundleggjandi vitan um venjing og fyrsiologi. Vitan um, hvussu ķtróttaskašar kunnu fyribyrgjast og um tżdningin av ręttari uppvenjing, um skašin er hendur.
Upptųkutreytir:
Luttakari skal vera 15 įr ella eldri. Tó kunnu frįvik gerast frį regluni um upptųku, um serstųk višurskifti tala fyri hesum.
Luttųkugjald:
Kostnašurin fyri skeišiš er 650 kr. Ķroknaš er frįlęrutilfar og matur.
Tilmelding:
Tilmelding fer fram į heimasķšuni hjį ĶSF, og gjaldast skal viš tilmelding. Seinasta freist at melda til er 10. november 2013.
GG! Avboš givin 10 dagar įšrenn skeišsbyrjan kosta 50% av upprunakostnašinum, og eftir taš er ikki mųguleiki at fįa peningin endurgoldnan.
Taš er plįss fyri 25 luttakarum. Skeišiš veršur hildiš, treytaš av at minst 15 luttakarar tilmelda seg.
Meira fęst at vita frį ĶSF-skrivstovuni, tlf. 312606
Venjarar hjį Stųkk eru vęlkomnir at luttaka. Eftir lokiš skeiš veršur kostnašurin endurgoldin frį felagnum.


c: text/html

text:
Leita eftir ungum millum 12 og 16 ár til UNICEF ráðstevnu
mentan25-09-2019 - 14:08 - Jóanis Nielsen
Tann 16. januar 2020 skipar UNICEF fyri ráðstevnu í Keypmannahavn, har børn og ung úr øllum Norðurlondum fara at luttaka. Eisini børn og ung úr Føroyum eru boðin við, og í hesum sambandi leita vit nú eftir børnum og ungum millum 12-16 ár, sum hava hug at luttaka.
Ráðstevnan verður hildin, tí Barnarættindasáttmálin hjá ST fyllir 30 ár. Evnið fyri ráðstevnuni er grein 12 í Barnarættindasáttmálanum um rættin hjá børnum at greiða frá sínum sjónarmiðum í øllum viðurskiftum, sum viðkoma teimum.
Bólkarnir, sum luttaka á ráðstevnuni, skulu í oktober mánað arbeiða við evninum og koma við tilmæli um, hvussu vit tryggja:
- at øll børn og ung kenna síni rættindi.
- at øll børn og ung verða hoyrd og tikin við upp á ráð bæði í familjuni, í skúlanum, í frítíðini og í lokalsamfelagnum.
Tann 16. januar 2020 leggja bólkarnir tilmælini fram á ráðstevnuni í Keypmannahavn.
Bólkurin av føroyskum børnum og ungum fer úr Føroyum tann 15. januar 2020 og heim aftur tann 17. januar 2020. Við á ferðini verða tveir vaksnir fylgjarar. Luttakararnir búgva á Globalhagen Hostel. Bæði ferð og uppihald í Keypmannahavn eru ókeypis fyri luttakararnar.
Tú kanst lesa meira um verkætlanina áwww.barnabati.fo
Um tú ert millum 12 og 16 ár og hevur hug at luttaka í verkætlanini og á ráðstevnuni, send okkum so eina umsókn, har tú upplýsir navn, bústað og aldur. Tú skalt eisini stutt greiða okkum frá, hví tú hevur hug at luttaka í hesi verkætlan.
Foreldur ella verji tín skulu vátta, at tey geva tær loyvi at luttaka. Váttanin, sum foreldur ella verji tín skulu fylla út og undirskriva,kann takast niður her.
Send umsókn tína og váttanina til jenny@mmr.fo innan 30. september 2019.
Blíðar heilsanir
Poul Geert Hansen,
aðalstjóri Uttanríkis- og mentamálaráðið
Sólja í Ólavsstovu,
Barnanna umboðsmaður
Djóni J. Eidesgaard,
aðalskrivari Barnabati

robotstxt: allowed

filter: keep


text:
Fíggjarmálaráðið móti Føroya Pedagogfelag
Støða
Avgreitt
Rættur
Fasti Gerðarrættur
Evni
Arbeiðssteðgur, verkfall, verkbann, Fráboðan, fráboðanarfreist, fráboðanarformur, Stríðsstig
Umboð
Gunn Ellefsen, Páll Nielsen
Partar
Fíggjarmálaráðið - FMR, Føroya Pedagogfelag - FPGF
Rættarlimir
Durita Tausen, Hanna Vang, Hendrik Thomsen
Mál
8
Ár
2017
Úrskurðardagur
17. desember 2017
Ásetingar
§ 8 stk. 5
Viðgerðin
Tann 16.12.2017 kl. 20:31 móttikið kærurit. - Tann 17.12.2017 kl. 12:45 móttikið svarrit. - Tann 17.12.2017 kl. 18:52 Gerðarrættarúrskurður.
Páhald
Føroya Pedagogfelag skal viðurkenna, at tað er óheimilað stríðsstig, at Føroya Pedagogfelag, tann 15. desember 2017, kl. 23.12, hevur boðað frá, at Føroya Pedagogfelag frá mánamorgunin, 18. desember 2017, kl. 8.00, herðir áður fráboðaða verkfallið til eisini at umfata allar limir í Føroya Pedagogfelag, ið starvast hjá Almannaverkinum og sjálvsognarstovnum undir Almannaverkinum, - tí fráboðanin ikki greitt sigur frá, hvussu víðfevndur arbeiðssteðgurin er sambært stk. 3 í avtaluni um fráboðanarform og fráboðanarfreist millum øðrumegin Fíggjarmálaráðið og Kommunala Arbeiðsgevarafelagið og hinumegin Føroya Pedagogfelag, dagfest 15. januar 2014, við tað at fráboðanin um undantøk er ógreið; - uttan at viðgerð og/ella ítøkilig meting er gjørd sambært stk. 5 í avtaluni frá 2014 av, hvørji undantøk eru neyðug á teimum stovnunum ella fyriskipanum, har brúkarin kann verða til vanda fyri lív ella heilsu hjá sær sjálvum ella øðrum, um neyðug námsfrøðilig hjálp ikki verður veitt, - tí Føroya Pedagogfelag við teimum givnu undantøkunum ikki sambært pkt. 5 í avtaluni frá 2014 hevur tikið atlit til, at arbeiðssteðgurin í minst møguligan mun skal raka fólk, sum eru óhjálpin og sum tørva námsfrøðiliga hjálp til at klára seg, og/ella til at tey undantøkini skulu játtast, sum eru neyðug fyri, at brúkarin ikki skal verða til vanda fyri lív ella heilsu hjá sær sjálvum ella øðrum , - tí Føroya Pedagogfelag ikki hevur givið ávís undantøk, sum eru neyðug fyri, at brúkarin ikki skal verða til vanda fyri lív ella heilsu hjá sær sjálvum ella øðrum sambært pkt. 5 í avtaluni frá 2014.
Niðurstøða
Fráboðaða herda verkfallið frá Føroya Pedagogfelag fyri allar limir, ið starvast hjá Almannaverkinum og sjálvsognarstovnum undir Almannaverkinum, sum er lýst at byrja tann 18. desember 2017, kl. 08.00, er ikki óheimilað.
Málkostnaður
Partarnir bera, sambært sáttmála um Fasta Gerðarrætt og reglugerð um gjøld, hvør sína helvt av málskostnaðinum eftir nærri uppgerð.
Úrskurður sum PDF


text:
Eg mátti av álvara samla mær mót at hyggja eftir nýggjasta Adam Sandler filminum, Sandy Wexler. Hann hevur ikki beinleiðis gjørt nakað gott tey seinastu nógvu árini. Tískil væntaði eg heldur ikki nakað betri enn Ridiculous 6 ella the Do-Over…
Jordan Peele er kendur úr Comedy Central sketch sendingini, Key & Peele. Tá Key & Peele góvust við sendingini í 2015, gjørdu teir skemtifilmin, Keanu. Nú tá teir eru farnir hvør sær, hevur Jordan Peele leikstjórnað ein horrorfilm – Get…
Daniel Scheinert og Daniel Kwan, betri kendir sum the Daniels, hava bygt eina karrieru við at gera videoløg. Teirra kendasta videolag er til sangin, Turn Down for What, hjá Lil Jon – eitt videolag har ein maður dryhumpar seg gjøgnum…
Denis Villeneuve borðreiðir við nøkrum øðrum enn tí vanliga, sum ger hann til eina superstjørnu innan filmsheimin. Hann hevur ein serligan stíl sum leikstjóri, ið er verdur at kenna áðrenn tú hyggur eftir hansara filmum. Ì hvørtfall um tú spyr…
Ben Affleck hevur havt nakrar upp og niðurtúrar í sínari Hollywood karrieru. Hann bleiv eitt stórt navn saman við Matt Damon tá teir gjørdu Good Will Hunting í 90’unum. Aftaná Daredevil og Gigli komu út byrjaði tað at ganga illa.…
Tá eg var lítil var eg altíð spentur til jólaaftan tá jólamaðurin fór at koma við pakkum. Sjálvt um eg var um at skíta í buks, so bangin eg var, tá hesin fremmandi maðurin í reyðari drakt við stórum skeggi…
At hyggja eftir Adam Sandler filmum er næstan ein sportur nú. Avbjóðingin er at hyggja líka til rulliteksturin kemur á skermin. Tað er líka lætt sum at renna eitt marathon aftaná at hava sitið á reyvini í tíggju ár. Nýggjasti…


text:
Jórun Gardar er sett í nýtt starv í Vinnuhúsinum, aftaná at Ester Dahl, ið hevur starvast í Vinnuhúsinum í fjúrtan ár, hevur valt at royna aðrar leiðir.
Esther Dahl hevur seinastu fjúrtan árini røkt starvið í Vinnuhúsinum innan arbeiðsmarknaðar- og sáttmálaøkið, umframt at vera ráðgevi hjá reiðarafelagnum fyri Handilsskip, og eru tað hesar uppgávur, ið Jórun Gardar nú fer at umsita.
Meðan Esther Dahl fer at royna nýggjar leiðir, vendir Jórun Gardar aftur til gamlar gøtur. Nýggi ráðgevin var nevniliga í starvi í Vinnuhúsinum fram til 1. juni í ár, tá hon tók við stjórasessinum í Norðoya Kunningarstovu.
Jórun Gardar er kandidatur í samskifti frá Copenhagen Business School, har hon m.a. hevur nomið sær fakligar royndir innan projektstýring og leiðslu, umframt marknaðarføring og strategi.
Jórun avloysir Esther
Jórun Gardat
Jórun Gardar er sett í nýtt starv í Vinnuhúsinum, aftaná at Ester Dahl, ið hevur starvast í Vinnuhúsinum í fjúrtan ár, hevur valt at royna aðrar leiðir.
Jórun Gardat


text:
Hans Marius Ziska telist millum dugnaligstu føroysku sangskrivararnar, og tónleikurin hjá honum er høgt í metum bæði heima og burturi.
Hans Marius kom fram sum tannáringum í bólkinum Flux, sum luttók í Prix Føroyum. Bæði tá og nú hava frálíku løgini hjá honum verið í miðdeplinum í tónleikinum, hóast tónleikaliga úttrykkið er broytt nógv síðani aldarsskiftið.
Marius Ziska kann metast sum singer/songwriter, hóast tónleikurin flytur seg millum fleiri sjangrur. Hans Marius hevur eina framúr góða rødd, sum veruliga ber tónleikin og úttrykkið hjá bólkinum.
Marius Ziska spælir javnan uttanfyri Føroyar, og her heima leita nógv fólk til hansara framførslur.


text:
Eingin er í løtuni innlagdur við koronasmittu í Føroyum. Tað vísa nýggjastu tølini frá Heilsumálaráðnum og heimasíðuni corona.fo.
Tvey fólk við koronsmittuni hava seinastu dagarnar ligið á seingjardeildini á Landssjúkrahúsinum, sum er sett av til koronasmittuna, men hesi eru nú útskrivaði.
Aldurin á teimum báðum, sum vóru innløgd er frá síðst í 30’inum og upp í 80 ár, varð upplýst.
132 smittutilburðir av korona eru staðfestir í Føroyum, og 38 av teimum eru blivin frísk aftur. 2667 kanningar eru gjørdar, og 665 fólk eru í sóttarhaldi.


text:
Auckland
Auckland er størsti býur í Nýsælandi. Býurin liggur í útnyrðingspartinum av Norðuroynni. Í 2018 hevði Auckland um leið 1,6 mió. íbúgvar. Hetta svarar til ein triðing av øllum fólkunum í landinum. Næststørsti býur í Nýsælandi er høvuðsstaðurin Wellington.
Miðbýurin er bygdur á einum 2 km breiðum eiði, sum er millum tvær víkir, víkin Waitemata Harbour norðanfyri og stóra víkin Manukau Harbour sunnanfyri. Maoriar, upprunafólkið í Nýsælandi, búsettust í økinum longu fyri um leið 670 árum síðan (1350). Býurin Auckland varð grundaður av bretum í 1840.
Myndir[rætta | rætta wikitekst]
Ávísingar úteftir[rætta | rætta wikitekst]
- Almenna heimasíðan: aucklandcouncil.govt.nz (á enskum)
- Auckland, wikivoyage.org (á enskum)
Coordinates: 36°51′0″S 174°47′0″E / 36.85000°S 174.78333°E


text:
Umboðsráðsfundurin 2020
Klaksvík, tann 16. apríl 2020
Umboðsráðsfundurin hjá Norðoya Sparikassa verður hósdagin 30. apríl 2020 kl. 17.00 í Badmintonhøllini í Klaksvík
Dagsskrá:
- Val av fundarstjóra. Nevndin velur fundarstjóran
- Frágreiðing nevndarinnar um virki sparikassans í farna ári
- Framløga av grannskoðaðum ársroknskapi til góðkenningar
- Avgerð um nýtslu av avlopi ella rindan av halli sambært góðkendum roknskapi, íroknað tí av nevndini tilmæltu rentu á ábyrgdarpeningi
- Val av limum í nevndina
- Val av grannskoðarum
- Uppskot frá stjórn, nevnd ella umboðsráðslimum
- Ymiskt
Nevndin
Norðoya Sparikassi


text:
Luksuskømurini liggja á dekk 7. Her verða útboðin 12 av okkara bestu kømurum. Kamarið hevur stóra dupultsong (160x200 cm) og eina sovisofu (130x210 cm) umframt borð og tveir krakkar - og tað er eitt sindur meira gjørt burtur úr innrættingini enn á smærru kømurunum. Í kamarinum er pláss fyri 2-4 fólkum, sum ferðast saman - sostatt rætta loysnin hjá familjum við einum ella tveimum børnum.
Fruktkurv og minibarr eru íroknað prísinum á luksuskømrunum. Minibarrin inniheldur fylgjandi: 2 sodavatn, 2 øl, 2 vatn og 1 pk chips (lítil pakki), 1 twix/mars/snickers. Fyrivarni verður tikið fyri broytingum í vøruúrvalinum.
Vit viðmæla tykkum at bíleggja í góðari tíð, av tí at kamarið er sera væl umtókt og verður skjótt útselt.
Hetta rúmliga kamarið hevur 4 koyggjur. Niðaru koyggjurnar kunnu lættliga gerast um til sofur. Í kamarinum eru seingjarklæði og handklæði umframt sjónvarp, klædnaskáp, buksupressa og stikk til 240 V. Kamarið hevur egið wc og bað við brúsu. Á baðirúminum er vanligur útbúnaður, sum hárturkari og stikk til t.d. rakimaskinu. 4-koyggjukamar kann bíleggjast til minst 3 persónar, ið ferðast saman.
Hetta rúmliga kamarið hevur 4 koyggjur. Niðaru koyggjurnar kunnu lættliga gerast um til sofur. Í kamarinum eru seingjarklæði og handklæði umframt sjónvarp, klædnaskáp, buksupressa og stikk til 240 V. Kamarið hevur egið wc og bað við brúsu. Á baðirúminum er vanligur útbúnaður, sum hárturkari og stikk til t.d. rakimaskinu. 4-koyggjukamar kann bíleggjast til minst 3 persónar, ið ferðast saman.
Minibarr kann bert keypast í kømrum við vindeyga. Tú fær ymsar leskidrykkir, vín, øl & snacks við í tilkeypinum. Um minibarr ikki er bíløgd, er køliskápið afturlatið.
Til ber at velja ímillum minibarr við ella uttan alkohol. Sí innihaldið niðanfyri.
Minibarr í luksuskømrunum og Suituni er íroknað prísinum. Hon inniheldur: 2 sodavatn, 2 øl, 2 vatn og 1 pk chips (lítil pakki), 1 twix/mars/snickers. Fyrivarni verður tikið fyri broytingum í vøruúrvalinum.
Um tú ferðast á Cruise, so verður minibarrin bert fylt upp einaferð á túrinum, og tað er við fráferð.
Minibar uttan alkohol kr. 89
(prísur umborð kr. 119)
2 x vatn 50cl.
2 x brúsvatn 33cl.
2 x Coca Cola 33cl.
2 x Fanta 33cl.
1 x KitKat
2 x Kims Chips 25g.
1 x Haribo góðgæti 500g.
2 x Sjokuláta Twix mini
2 x Sjokuláta Snickers mini
Minibar við alkohol kr. 129
(prísur umborð kr. 149)
2 x vatn 50cl.
2 x brúsvatn 33cl.
2 x Coca Cola 33cl.
2 x Føroya Bjór Veðr øl 33cl.
2 x Føroya Bjór Gull øl 33cl.
1 x Reyðvín Casa Major
2 x Kims Chips 25g.
2 x Sjokuláta Twix mini
2 x Sjokuláta Snickers mini
Fyrivarni verður tikið fyri broytingum í vøruúrvalinum.
Fruktkurv:
kr. 79
Fruktkurv & reyðvín 75 cl.:
kr. 314
Fruktkurv & hvíttvín 75 cl.:
kr. 314
Fruktkurv, sjokoláta og brúsandi vín 75 cl.:
kr. 585
Um tit eru fleiri fólk í kamarinum, enn har eru sengur, er møguligt at bíleggja eyka seingjarklæðir fyri kr. 70 áðrenn fráferð. Í pakkanum er dýna, koddi, við seingjarklæðum, lak og handklæði.
Um tú ynskir at leiga seingjarklæðir, tá tú kemur umborð, kanst tú gera hetta í móttøkuni á dekk 5 fyri kr. 150. Pakkin við seingjarklæðum verður lagdur í kabinuna.
Um tú einans ynskir ein kodda við koddavár, er tað eisini møguligt fyri kr. 30.


text:
Italska stjórnin hevur leygarnáttinum samtykt eina fyriskipan, ið loyvir ferðandi til og úr landinum frá 3. juni. Tað skriva fleiri italskir miðlar sambært TV2.
Italska blaðið La Repubblica skrivar, at sambært fyriskipanini verður latið upp fyri ES-londunum og londunum í Schengen umráðinum.
Blaðið skrivar eisini, at núverandi reglurnar um sóttarhald í fjúrtan dagar verða strikaðar tá landamørkini lata upp aftur.
Sama dag sum landamørkini lata upp aftur, sleppa italiumenn eisini aftur at ferðast frítt í egnum landi.
Italia er byrja at slaka uppá tað harður tilmælini, ið landið settir í verk í mars mánað. Frá mánadegnum av sleppa italiumenn aftur at ferðast í egnum landspartum.
Sambært blaðnum La Stampa fer italska stjórnin at kunngera næsta stigið í upplatingini leygardaign klokkan 12
Italia er eitt tað landið, ið er harðast rakt av korona, har yvir 220.000 hava fingið staðfest smittuna.


text:
- Tíðindi, mentan og ítróttur
Plastdálking ein stór hóttan móti havumhvørvinum
Bjørt Samuelsen úr Tjóðveldi hevur sett landsstýriskvinnuni í náttúruverndarmálum - partakvinnuni Sirið Stenberg, fyrispurning, har hon spyr, hvørji átøk landsstýriskvinnan ætlar at seta í verk fyri at avmarka og steðga plastdálkingini av sjóøkinum?
Seinastu dagarnar hevur nógv verið at hoyrt um, hvussu undirsjóvartunlar og havnaútbyggingar dálka við plasti frá spreingileidningum.
Bjørt Samuelsen spyr tí eisini landsstýriskvinnuna, um tillagingar/broytingar eru gjørdar í umhvørvisgóðkenningunum í sambandi við undirsjóvartunlar, havnaútbyggingar og aðrar útbyggingar soleiðis, at dálkingin við
plastleidningum verður avmarkað so nógv, sum á nakran hátt er gjørligt.
Bjørt Samuelsen sigur, plastdálking er ein stór hóttan móti havumhvørvinum, og ein vaksandi avbjóðing, eisini her hjá okkum. Plastið er til ampa fyri og kann skaða havsins djór og fuglar.
Men plastið verður eisini spakuliga niðurbrotið til mikroplast og kann soleiðis dálka alla føðiketuna, og harvið tað tilfeingið, sum er dyggur partur av livigrundarlagi okkara.
Mett verður, at á leið 8 milliónir tons av plasti verður blakað í heimshøvini árliga, og mongdin er vaksandi.
Sí eisini


text:
Nú verður ein ætlan løgd fyri, hvussu fleiri sjúklingar aftur kunnu sleppa í viðgerð og til kanningar á sjúkrahúsunum.
Tað sigur Steinar Eirikstoft, stjóri á Sjúkrahúsverkinum.
Í korona-kreppuni hevur virksemið á sjúkrahúsunum verið munandi skert og allar viðgerðir, sum hava kunnað bíðað, uttan at seta lív og heilsu í vága, eru útsettar.
Nú er ein vika farin síðani nakar føroyingur seinast varð funnin við korona og nú verður so eisini arbeitt við eini ætlan fyri at lata skúlar og dagstovnar til børn upp aftur so spakuliga.
Eisini á sjúkrahúsunum eru tey farin at leggja eina ætlan fyri, hvussu virksemið kann verða økt aftur.
Steinar Eirikstoft sigur, at í løtuni sita tey og leggja eina ítøkiliga og nágreiniliga ætlan fyri, hvussu virksemið kann økjast aftur.
Hann leggur kortini á, at hóast sagt verður, at virksemið á sjúkrahúsunum er skert, eru tað framvegis rættiliga nógvir sjúklingar, sum verða viðgjørdir og kannaðir.
– Allar viðgerðir, og allar kanningar, sum serlæknar meta ikki kunnu bíða, verða gjørdar, so á nógvum øki er virksemið sum vanligt, sigur stjórin.
Men nú verður so ein ætlan løgd fyri, hvussu alt tað virksemið, sum liggur á láni eisini kann takast upp aftur.
Akkurat nær tað verður, og í hvørjari raðfylgju, tey ymsu virkisøkini fara at taka fleiri sjúklingar, er ov tíðliga at siga nakað um enn.
Men Steinar Eirikstoft sigur, at tað verður ógvuliga líðandi og í hesum sambandi verður eisini høvuðsdentur lagdur á at forða fyri smittuspjaðing.
Tað merkir, at talið á sjúklingum, sum verða boðsendir til viðgerar og kanningar, verður minni enn undir vanligum umstøðum, so at tað ikki vera ov nógv fólk í bíðirúmunum ísenn.
– Hetta er nakað, sum skal leggjast sera neyvt til rættis, og tað er hetta, vit eru í holt við nú, sigur hann.
Hann sigur, at nú sjúkrahúsini eru í korona-støðu, hevur nógv av tí ambulanta virkseminum verið avgreiddur í telefon, har sjúklingar vanliga skulu møta upp á Landssjukrahúsinum til viðtali.
– Og kanska kann tað vera ein læra av øllum hesum, at tað tað ber betri til, enn vit hava hildið, at avgreiða ambulantar viðtalur á telefon, og at tað ber betri til at halda video-fundir enn vit hava hildið, sigur Steinar Eirikstoft.


text:
Einaferð var havið mett sum ein køstur, ið ongantíð fyltist upp. Í dag vita vit, at ikki ber til at blaka alt í havið, uttan at tað fær avleiðingar.
Tíbetur taka skip alt meiri burturkast við til lands, men enn verður rusk tveitt fyri borð, sum dálkar hav og strendur.
Á føroyskum sjóumveldi er ikki loyvt at burturbeina olju, oljudálkað vatn og burturkast á sjógv. Á øllum havleiðum er útblaking av øllum lutum úr plasti bannað.
Vilt tú vita meira, so ring til Umhvørvisstovuna, tlf. 342400, ella send okkum ein teldupost us@us.fo


text:
Christopher Harrington er settur sum venjari hjá Betri kvinnum. Harumframt kemur hann eisini at virka sum høvuðsungdómsvenjari.
Christopher er úr Írlandi, og er 32 ára gamal. Seinastu mánaðarnar hevur hann verið venjari hjá B71. Áðrenn hann endaði í Føroyum, var venjari í Íslandi. So hetta er ein venjari, sum hevur roynt eitt sindur av hvørjum.
– HB er mest vinnandi felagið i Føroyum. At gerast ein partur av hesum, og byggja víðari uppá hetta, er nakað sum tiltalar meg. Her eru nógv góð fólk virkin í felagnum. Fólk sum hava somu virðir og prinsippir sum eg, um hvussu eitt felag skal rekast, sigur Christopher um eina av orsøkunum til at hann nú hevur tikið við starvinum í HB.
Hann kemur sum nevnt at taka sær av bæði Betri kvinnum og allari ungdómsdeildini. Tvær stórar og krevjandi uppgávur, har hann hevur eina greiða visión.
– Hjá kvinnum ynski eg at skapa eitt umhvørvi, har allar trívast. Hetta skal gerast við hørðum arbeiði, samstundis sum at vit skulu hava tað stuttligt.
– Í ungdómsdeildini vil eg framhaldandi menna leikarar, sum skulu spæla á bestu liðum felagsins. Men týdningarmest er at menna menniskju. Menniskju sum skulu gerast ein aktivur partur av felagsskapinum HB í fleiri ár, leggur hann afturat.
Formaðurin í ungdómsnevndini, Gisli Sveinbjörnsson, sigur at hetta er ein spennandi venjari at fáa í felagið:
– Hann er ein hart arbeiðandi, erligur og dugnaligur venjari, sum hugsar eitt sindur ørvísi í mun til tað sum vit eru von við í HB. Hann vil menna allar leikarar sum eru í felagskapinum. Hann hugsar um liðið fram um einstaklingar.
Sáttmálin við Christopher er galdandi til og við kappingarárið 2021.
Vit bjóða honum vælkomnum í felagið.


text:
Vit mugu hava eina veðurlagslóg
Vit mugu seta okkum greið og ítøkilig mál á umhvørvisøkinum, sum skulu røkkast innan eitt ávíst áramál. Tað eiga vit at gera við eini veðurlagslóg, heldur Ingilín Didriksen Strøm, sum í dag hevur sent landsstýrismanninum við orku- og umhvørvismálum ein fyrispurning.
Undanfarna landsstýrið hevur við París sáttmálanum samtykt at minka um føroyska CO2 útlátið við 45% fram til 2030. Hetta fyri at halda økingini í alheimshitanum undir 2 hitastig í mun til áðrenn ídnaðarsamfelagið. Veðurlagsvísindafólk eru á einum máli um, at hetta er eitt absolutt minstakrav. IPCC frágreiðingin, sum veðurlagspanelið hjá ST gav út í 2018, vísti, at sjálvt ein øking á 1,5 hitastig fer at hava ógvusligar broytingar við sær í mun til bæði veðurlag og margfeldi.
Altjóða felagsskapurin, IMO, hevur harumframt sett sær sum mál, at í 2050 skulu dálkandi evni frá skipum verða minkað við í minsta lagi 50%. Umhvørvisstovan boðaði í farnu viku frá, at samlaða útlátið úr Føroyum frá 2017 til 2018 øktist góð 12%, um alt er tikið við. CO2 útlátið er vaksið á hvørjum ári síðan 2011. Seta vit ikki ítøkilig átøk í verk fyri at minka um útlátið, megna vit hvørki at halda okkum til málini hjá IMO ella París sáttmálan, og tí hevur Ingilín Didriksen Strøm í dag sent landsstýrismanninum við orku- og umhvørvismálum, Helga Abrahamsen, ein fyrispurning.
- Ein háttur at tryggja, at ítøkilig átøk verða sett í verk, er at gera eina veðurlagslóg eins og tann, sum er í umbúna í Danmark í løtuni1. Eina veðurlagslóg, sum inniheldur nágreiniligar útrokningar, tíðarásetingar og ætlanir. Ein slík lóg hevði somuleiðis tryggjað umhvørvisátøk tvørtur um valskeið, sigur Ingilín Didriksen Strøm í viðmerkingunum.
Les meira her: https://logting.fo/files/casewrittenquestion/911/009.19.%20Spurningur%20til%20H.%20Abrahamsen%20fra%20I.D.%20Strom%20-%20vedurlagslog%20og%20CO2%20utlat.pdf


text:
Anne Christine Østby er norskur rithøvundur, fødd í 1958.
Hon er cand. mag í samfelagsvísindi og kristni.
Hon hevur starvast í mong ár sum journalistur í norskum fjølmiðlum. Seinastu 17 árini hevur hon tó livað sum ST-nomadi við manni og børnum. Hon hevur búð í Danmark, Maleisia, Kasakstan og Pakistan.
Hon býr í løtuni í Teheran.
Fyrsta bók hennara Anna@verden.com var skrivað til eina handritakapping og kom út í 1999.
Útgáva:
2007 13 í longsli
Umrøða:
Andrine Pollen: Store sko for mellomstore føtter. Nordisk Litteratur 2003
Heimasíða:


text:
- Tíðindi, mentan og ítróttur
Strandfaraskip kunnu samanberast við ellisakfør
Fleiri strandfaraskip lúka ikki krøvini, ið verða sett ferðamannaskipum í dag, og tey kunnu í veruleikanum samanberast við ellisakfør.
Tað stendur í nýggju samferðslufrágreiðingini frá Landsverki.
Tað er nærum ógjørligt at finna ferjur, sum hóska til okkara viðurskifti, og sum lúka galdandi krøv.
Ritan, Sam og Ternan høvdu als ikki sloppið í flotan, um so skuldi verið.
Neyðugt at endurnýggja
Einasta loysnin er at endurnýggja flotan, men neyðugt kann verða við avloysaraskipi, hóast flotin verður endurnýggjaður, stendur í frágreiðingini.
Ein onnur avbjóðing er, at í háárstíð eru skipini ov lítil, og skal tørvurin nøktast um summarið, er neyðugt við einum ella fleiri skipum aftrat teimum, sum eru í flotanum.
Danska fyritøkan Knud E. Hansen hevur gjørt eina støðulýsing av Smyrli, Teistanum, Ternuni, Sam, Rituni og Sildberanum.
Har er niðurstøðan, at neyðugt er endurnýggja ein stóran part av flotanum, so skipini kunnu nøkta ferðafólka- og farmaflutningin, sum Strandferðslan sambært lóg hevur skyldu at røkja.
Miðalaldurin á strandfaraskipunum er 30 ár.
Sí eisini


text:
Førleikamennandi skeiðir
Heilsuskúlin fer í februar næsta ár, í samstarvi við Social og sundhedsskolen í Åbenraa,
at skipa fyri førleikamennandi skeiðum á heilsufakliga økinum. Undirvísarar eru frá Åbenraaskúlanum.
Tilmelding er á Heilsuskúlanum.
Hesi førleikamennandi skeið verða útboðin í viku 9, í februar 2016, treytað av at í minsta lagi 20 luttakarir melda til.
Freist 30. desembur 2015.
Sí meira kunning niðanfyri
- Personer med Demens – heilsuhjálparar og heilsurøktarar
- Medvirken ved lægemiddelforbrug – heilsuhjálparar v.fl.
Skeiðini verða hildin í Havn, luttakararnir fáa nærri kunning um stað.


text:
Fyrr í vikuni gjørdi 07 Vestur avtalu við unga kvívíkingin, um spæl hetta komandi kappingarárið. Vit í 07 Vestur eru sera fegin um, at Tórstein velur at halda fram, og ynskja honum eisini tillukku við yrkisleikarasáttmálanum.
18 ára gamli Tórstein Mýlingstind er, fótbóltsliga, uppvaksin her vesturi, fyrst í barnaliðunum hjá SÍF, og síðani í 07 Vestur. Hann spældi frumdystin á 1. liðinum í 1. deild í 2010, og spældi eisini í 1. deild í fjør. Tórstein fekk sítt gjøgnumbrot á 1. liðinum í fjør summar, tá hann vann sær plássið á høgra bakki, har hann spældi 16 dystir, har av ein í steypakappingini.
Stórt tillukku til Tórstein!


text:
Stjørnan
Stjørnan er hondbóltsfelag úr Klaksvík, sum varð stovnað umleið 1932. Felagið hevur lið í Sunset kappingini, sum er fyri kvinnur og í yngru deildunum.[1] Manshondbóltur í Klaksvík hevur annað felag, sum eitur Team Klaksvík. Stjørnan hevur vunnið næstflest FM heiti næst eftir Neistan. Stjørnan hevur vunnið FM 8 ferðir síðan 1945.
SøganRætta
Hildið verður, at felagið helst varð stovnað í 1932. Fyrsti leikbúnin hjá gentunum/kvinnunum var hvítu heimaseymaður kjóli. Málmaðurin var í síðum kjóla og útileikararnir í kjóla sum kom niður á knæ. Seinast í 1930-árunum fóru gentur at leika í shorts eins og menn. Tá leiktu genturnar hjá Stjørnuni í reyðum shorts.[2].
FøroyameistararRætta
Stjørnan hevur verið føroyameistari 8 ferðir í tíðarskeiðnum 1943-2011. Fyrstu ferð var í 1945, síðan gingu 32 ár, áðrenn tað eydnaðist teimum at vinna FM aftur, tað var í 1977. Síðan vunnu tær FM í 2000, 2004, 2006, 2007, 2008 og 2010.[3]
SteypavinnararRætta
Stjørnan hevur verið steypavinnari sjey ferðir. Tær vunnu steypafinaluna í 2004, 2005, 2007, 2008, 2009, 2010 og 2012.[4]


text:
- Tíðindi, mentan og ítróttur
Hittast í London at tosa um nýggja makreltilmælið
ES, sum hevur formansskapin í løtuni, hevur boðið Grønlandi, Íslandi og Russlandi við á fundin, sum verður í London. ICES hevur meira enn tvífaldað sítt tilmælið um makrel í ár.
Fyrra tilmælið var, at ikki er ráðiligt at fiska meira enn 318.000 tons á okkara leiðum í ár. Nú er tilmælið hjá ICES 770.000 tons.
Føroyar, ES og Noreg, sum eru samd um makrelbýtið, hava givið sær góð 650.000 tons í ár, hóast tilmælið hjá ICES tá var 318.000 tons.
Nýggja tilmælið
Nú skal so støða takast til nýggja tilmælið, sum er 770.000 tons. Men tá hini londini, Grønland, Ísland og Russland, eru tald við, eru kvoturnar størri enn tilmælið hjá ICES er nú.
Tey trý londini eru tó ikki við í makrelsemjuni, sum Føroyar, ES og Noreg gjørdu í London á Grækarismessu í 2014. Tann semjan varð longd í fjør og er tí eisini galdandi fyri 2019 og 2020.
Í nógv ár hevur makrelveiðan verið nógv størri enn ICES hevur mælt til, so makrelur úr átta londum í landsnyrðings-partinum av Atlansthavinum mistu MSC góðkenningina fyri fyrst í mars í ár.
Makrelur verður sambært MSC ikki fiskaður burðardygt og kann tí ikki fáa MSC stemplið longur. MSC stemplið ger, at meira fæst fyri makrelin. Men tá øll londini missa stemplið, ger tað minni mun og er ikki kappingaravlagandi.
Sí eisini


text:
08.11.2016
Rakstrarúrslitið hjá Bakkafrost var 255 milliónir krónur fyri triðja ársfjórðing í 2016 samanborið við 206 milliónir krónur sama ársfjórðing í 2015.
Q3 - 2016 - Interim Report.pdf
Tøkan av laksi í triðja ársfjórðingi var 10,7 túsund tons, og smoltútsetingin var 3,8 milliónir smolt. Havsbrún keypti 11,0 túsund tons av rávøru til framleiðslu av fiskamjøli og lýsi.
Í viðmerking sigur Regin Jacobsen, stjóri:
„Bakkafrost hevði samanumtikið eitt nøktandi úrslit í triðja ársfjórðingi. Marknaðarprísurin á laksi er framvegis høgur, tó eitt vet lægri enn í undanfarna ársfjórðingi, og alivirksemið gav sera gott úrslit. Framleiðslan av liðugvørum hevur trupult við at geva positivt úrslit, tá ið spotprísurin á laksi er so høgur, men nakrir batar eru gjørdir í liðugvøruprísinum í hesum ársfjórðinginum. Framleiðslan av fiskamjøli, lýsi og fóðri gav aftur eitt gott úrslit. Framtíðin er spennandi, nú aling í Suðuroy er vorðin partur av Bakkafrost samtakinum, og vónandi gevur hon okkum nýggjar menningarmøguleikar.“
Rakstrarúrslitið hjá alideildini var 294 milliónir krónur, og framleiðslan av fiskamjøli, lýsi og fóðri gav eitt rakstrarúrslit áðrenn avskrivingar á 62 milliónir krónur triðja ársfjórðing 2016.
Framleiðslan av liðugvørum hevði eitt rakstrarhall á 47 milliónir krónur triðja ársfjórðing 2016. Eftirsum sølu sáttmálarnir á lidnar vørur ganga yvir langa tíð, hevur verið trupult at fáa endarnar at røkka saman higartil í 2016. 280 fólk starvast í hesum parti av framleiðsluni, og útlitini fyri framhaldandi hækkandi søluprísir á liðugvørum eru góð.
Nettoskuldin hjá Bakkafrost var 504 milliónir krónur tann 30. september 2016, og samtakið hevði ótroyttar kredittir á umleið 767 milliónir krónur. Solvensurin hjá Bakkafrost var 63% tann 30. september 2016.
ÚTLIT
Marknaður
Prísurin á laksi hevur verið søguliga høgur í 2016 orsakað av minkandi útboði í 2016. Samlaða útboðið av laksi lækkar væntandi umleið 4% í 2016 samanborið við 2015. Saman við einum støðugt stórum eftirspurningi eftir laksi í nærum øllum marknaðum viðførir hetta týðandi hækking av laksaprísinum í 2016. Væntandi hækkar samlaða útboðið av laksi bert umleið 1% í 2017 samanborið við 2016.
Aling
Tøkumeting og útseting av smolti eru altíð tengdar at ávísari óvissu, m.a. lívfrøðiligu gongdini. Íløgurnar til at framleiða størri smolt fara so við og við at føra við sær, at neyðuga tíðin at ala laks á firðunum styttist. Væntandi fer hetta eisini at lækka lívfrøðiliga váðan og økja um framleiðsluorkuna. Vøksturin í framleiðsluorkuni frá hesum íløgunum fer sum frálíður at síggjast aftur í tøkuni fram til 2021.
Tøkumetingin hjá Bakkafrost fyri 2016 er lækkað frá 49.000 tonsum í kruvdari vekt til 47.500 tons í kruvdari vekt. Bakkafrost væntar at taka 56.000 tons í kruvdari vekt í 2017. Bakkafrost væntar at seta 11,5 milliónir smolt út í 2016 og 11,5 milliónir smolt í 2017.
Illgrunin um sjúkuelvandi ILA á einum aliøki hjá Bakkafrost, sum varð fráboðaður tann 14. juli 2016, vísir týdningin av góðari eini aliskipan, har sjúkufyribyrging verður raðfest høgt. Bakkafrost setir áhaldandi lívfrøðiliga váðan í miðdepilin og hevur gjørt fleiri nýggjar íløgur og mannagongdir, sum skulu minka um váðan.
Niðurberjing av laksalús tekur nógva orku og er partur av lívfrøðiliga váðanum. Bakkafrost miðar eftir, at minka sum mest um ella helt sleppa undan nýtslu av kemiskum evnum í viðgerð móti laksalús.
Liðugvøruframleiðsla
Bakkafrost hevur gjørt sølu avtalur um alla framleiðsluna hjá liðugvørudeildini fyri restina av 2016. Liðug vørur standa samanlagt fyri áleið 43% av mettu sølumongdini fyri 2016. Bakkafrost hevur gjørt avtalur um umleið 50% av framleiðslumálinum hjá liðugvørudeildini í 2017.
Fiskamjøl, lýsi og fóður
Útlitini fyri framleiðsluna av fiskamjøli og lýsi eru tengd at tøku rávørunøgdini. Tilmælið fyri 2017 hjá ICES av svartkjafti er 1.342 túsund tons, samstundis sum tilmælini fyri sild og makrel eisini eru økt. Mett verður, at útlitini fyri framleiðsluni av fiskamjøli og lýsi eru góð, og sannlíkindi eru, at framleiðslan økist komandi ár orsakað av hægri kvotum.
Samlaða sølan av laksafóðri verður mett til 80.000 tons í 2016. Treytað av sølu til aðrar kundar kann væntast, at samlaða sølan av laksafóðri verður áleið 85.000 tons í 2017.
Íløgur
Í juni 2016 kunngjørdi Bakkafrost 5 ára íløguætlanina frá 2016 til 2020. Samlaðu íløgurnar verða 2,2 milliardir krónur, íroknað viðlíkahaldsíløgur.
Endamálið við íløguætlanini er framhaldandi at hava eina av mest kostnaðartilvitaðu virðisketunum í alivinnuni, at fremja organiskan vøkstur, økja um liðileikan og lækka lívfrøðiliga váðan, so framtíðar tørvir hjá kundunum verður nøktaður.
Íløgan í nýggja kryvji- og liðugvøruvirkið á Glyvrum er um at vera liðug. Kryvjingin byrjaði í summar og økti virksemið í triðja ársfjórðingi 2016. Liðugvøruframleiðslan skuldi ætlandi byrja í fjórða ársfjórðingi 2016, men er útsett til fyrsta ársfjórðing 2017 fyri at sleppa undan hægsta eftirspurningi eftir liðugvørum, meðan liðugvøruframleiðslan byrjar. Eykakostnaður verður í byrjunartíðarskeiðum, men samlaða íløgan í nýggja virkið fer væntandi at spara Bakkafrost 70-90 milliónir krónur um árið, sum fara st síggjast so við og við frá 2017.
Fígging
Útlitini fyri laksamarknaðin komandi árið og áhaldandi denturin, sum verður lagdur á, at Bakkafrost hevur eina framleiðslu við munadyggum eftirliti av kostnaðinum, eru við til at økja um fíggjarligu møguleikarnar hjá Bakkafrost. Stóra eginogin í mun til samlaðu ognirnar, saman við atgongdini til altjóða fígging, geva Bakkafrost fíggjarligu styrkina at gjøgnumføra stóru íløgurnar, sum eru fyri framman.
Samband:
Regin Jacobsen, stjóri í Bakkafrost: +298 235001
Gunnar Nielsen, fíggjarstjóri í Bakkafrost: +298 235060
Um Bakkafrost:
Bakkafrost er størsta alifyritøka í Føroyum. Samtakið hevur fulla virðisketu frá fóðri, smolt- og laksaaling, kryvjing, liðugvøruframleiðslu til sølu. Framleiðslan av mjøli, lýsi og fóðri (FOF) er á Havsbrún í Fuglafirði. Kryvjivirkini eru á Glyvrum, í Kollafirði og í Vági, meðan liðugvøruframleiðslan (VAP) er á Glyvrum og í Fuglafirði, meðan alivirksemið er í Norðoyggjum, Eysturoy, Streymoy og Suðuroy. Høvuðsskrivstova felagsins er á Glyvrum. Samanlagt hevur samtakið 765 fulltíðar starvsfólk.


text:
Jens Fink-Jensen
Jens Fink-Jensen er føddur 19. desember 1956 í Keypmannahavn, rithøvundur, lýrikari, fotografur og tónasmiður.
Byrjaði sítt rithøvundavirkið innan fagrar bókmentir í 1975 við stuttsøguni Juni 1995. Stuttsøgan stóð at lesa í dagblaðnum ”Information”. Í mai 1976 komu fýra yrkingar ”Hvedekorn” nr. 76/1. 19.10.1981 kom bókin við yrkingarsavninum Verden i et øje. Bókin í óbundnum máli við stuttsøgusavninum Bæsterne kom 5.6.1986. 18.3.1994 kom út barnabókin Jonas og konkylien.
Jens Fink-Jensen er nýmálsligur studentur frá Herlufsholm Kostskole í 1976. Síðani gjørdi hann herðskyldu og næm sær útbúgving í Kongaliga Danska Lívgardanum. Hann gjørdist arkitektur (MAA.,cand.arch.) frá Kunstakademiets Arkitektskole í Keypmannahavn 1986, og tók prógv sum multimediedesignari frá sama staði í 1997.
Sum limur í upprunaliga bólkinum av rithøvundum í 1980-unum, sum savnaðust í bólkin rundan um Hvedekorn blaðstjóran Poul Borum, skipaði Jens Fink-Jensen í 1980 eitt nú saman við rithøvundastarvsfelagnum Michael Strunge, ”NÅ!!80” i Huset, Keypmannahavn.
Jens Fink-Jensen ferðast við multigmedielýrikkshowum - við at lesa upp yrkingar, sýna egin dias og synthesizierkompositiónir á studentaskúlum og festivalum saman við keyboradspælaranum Fredrik Mellqvist og saxofonistiunum Jens Severin.
Jens Fink-Jensen hevur eitt nú gjørt fotoframsýningarnar Sydens Skibe, Bejjing Ansigt, yrkinga/fotoframsýningina OrdBilleder og ljóðdiasshowið Øje på verden – om bøgernes råstof.
Í 1999 kom út yrkingasavnið Nær afstanden, á arabiskum, og var tað Jamal Jumas, sum umsetti til arabiskt. Forlagið Alwah, í Madrid útgav savnið, líka sum nakrar yrkingar herfrá stóðu at lesa í dagblaðnum ”Al-Quds Al-Arabi” (London, 1996) og tíðskriftið ”Nizwa”, Oman í 1999.
Bókaútgávur[rætta | rætta wikitekst]
- Verden i et øje, yrkingasavnið, 1981
- Sorgrejser, yrkingasavnið, 1982
- Dans under galgen, yrkingasavnið, 1983
- Bæsterne, stuttsøgusavnið, 1986
- Nær afstanden, yrkingasavnið, 1988 (udkommet på arabisk 1999)
- Jonas og konkylien, barnabók, 1994 (illustreret af Mads Stage)
- Forvandlingshavet, yrkingasavnið, 1995
- Jonas og himmelteltet, barnabók, 1998 (illustreret af Mads Stage)
- Alt er en åbning, yrkingasavnið, 2002
- Syd for mit hjerte. 100 udvalgte kærlighedsdigte, yrkingasavnið, 2005
Eksterne henvisninger[rætta | rætta wikitekst]


text:
Skrivar tú trygging? verður leitað eftir orðum sum t.d. tryggingarvirksemi.
Skrivar tú ?trygging verður leitað eftir orðum sum t.d. lívstrygging.
Skrivar tú ?trygging? verður leita eftir orðum sum t.d. lívstryggingarvirksemi.
18. mars 2020Nr. 24
Løgtingslóg um broyting í løgtingslóg um dagpening vegna sjúku v.m.
(COVID-19, dagpeningur vegna sóttarhald, endurgjald til arbeiðsgevara og víðkaður rættur til sjálvstøðug vinnurekandi)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 74 frá 8. mai 2001 um dagpening vegna sjúku v.m., sum seinast broytt við løgtingslóg nr. 153 frá 12. desember 2018, verða gjørdar hesar broytingar:
1. Aftan á § 2, men áðrenn yvirskriftina yvir § 3, verður sett:
“§ 2 a. Dagpeningur verður veittur persóni, sum er settur í sóttarhald av heilsumyndugleikunum, ella sum heilsumyndugleikarnir hava mælt til at fara í sóttarhald orsakað av COVID-19.
§ 2 b. Hóast § 2, stk. 3 kann privatur arbeiðsgevari fáa afturrindaðar tær lønarútreiðslur, ið standast av, at løntakari, sum hevur rætt til løn undir sjúku, men annars lýkur vanligu treytirnar í hesi løgtingslógini, hevur fingið staðfest COVID-19, av heilsumyndugleikunum er settur í sóttarhald, ella heilsumyndugleikarnir hava mælt til at fara í sóttarhald orsakað av COVID-19.
Stk. 2. Upphæddin, sum verður afturrindað sbrt. stk. 1, verður roknað eftir § 8, stk. 1-3. Afturgjaldið er í mesta lagi tann upphædd, sum løntakarin vildi havt rætt til sbrt. § 9, um viðkomandi leyk treytirnar um rætt til dagpening eftir hesi løgtingslóg. Hjá mánaðarløntum kann arbeiðsgevari nýta seinast útgoldnu mánaðarlønina sum inntøkugrundarlag sbrt. § 8, stk. 1.
Stk. 3. Afturrindan sbrt. stk. 1 fevnir ikki um løntakarar, sum heilt ella lutvíst kunnu røkja arbeiðið heimanífrá.”
2. Aftan á § 10 verður í kapittul 5 sett:
“§ 10 a. Verður umsókn um afturrindan sbrt. § 2 b móttikin á Almannaverkinum í seinasta lagi 90. dagin aftaná 1. fráverudag, kann afturrindan játtast frá og við 1. fráverudegi.
Stk. 2. Verður umsóknin móttikin á Almannaverkinum seinni enn ásett í stk. 1, kann afturrindan bert játtast frá móttøkudegnum.”
3. Aftan á § 17, men áðrenn yvirskriftina yvir § 18, verður sett:
“§ 17 a. Um frávera er orsakað av viðurskiftum, sum viðvíkja COVID-19, sbr. § 2 a, stk. 1, fær persónur, hóast §§ 16 og 17, stk. 1, rætt til dagpening dagin eftir, at umsókn um upptøku í sjálvbodnu tryggingina er latin inn.”
4. Aftan á § 20 verður sett:
“§ 20 a. Dagpeningur veittur sbrt. §§ 2 a og 2 b er undantikin kravinum um afturrindan sbrt. § 20, stk. 2.”
5. Aftan á § 23 a verður sett:
“§ 23 b. Við staðfesting av COVID-19 ella við óarbeiðsføri sbrt. §§ 2 a og 2 b er váttan frá arbeiðsgevara javnsett við læknaváttan. Í førum, har Almannaverkið metir tað neyðugt, kann læknaváttan krevjast.”
§ 2
Stk. 1. Henda løgtingslóg kemur í gildi dagin eftir, at hon er kunngjørd og hevur virknað frá 12. mars 2020 og fer úr gildi 30. juni 2020.
Stk. 2. Umsóknir sbrt. hesi løgtingslóg, sum eru fyri tíðarskeiðið frá 12. mars 2020 til og við 30. juni 2020, men sum ikki eru Almannaverkinum í hendi ella ikki eru liðugt viðgjørdar, áðrenn løgtingslógin fer úr gildi, verða viðgjørdar sbrt. reglunum í hesi løgtingslóg.
Í Tinganesi, 18. mars 2020
Bárður á Steig Nielsen (sign.)
løgmaður
Lm. nr. 123/2019


text:
Team Klaksvík hevur í summar leitað eftir ungdómsvenjara, at arbeiða saman við Hera Johnsson, umframt styrki til besta liðið.
Í gjárkvøldið boðaði felagið frá, at Kaito Nakahodo úr Japan kemur at útfylla hesar leiklutirnar.
Norðlýsið skrivar, at seinastu tíðina hevur Kaito Nakahodo spælt í heimlandinum, men hevur áður roynt seg í Danmark
Nakahodo kann spæla sum vongur ella spæliskipari.
Team Klaksvík vann í fjør niðara endaspælið.
Ungdómsvenjari og nýggjur leikari úr Japan til Team Klaksvík
Kaito Nakahodo er 26-ára gamal.
Mynd: Norðlýsið
Team Klaksvík hevur í summar leitað eftir ungdómsvenjara, at arbeiða saman við Hera Johnsson, umframt styrki til besta liðið.


text:
- Tíðindi, mentan og ítróttur
Einki samstarv - ungfólk detta niðurímillum
Tak niður
Løgtingskvinnan hjá Sambandsflokkinum setti mikudagin Elsebeth Mecedis Gunnleygsdóttir, landsstýriskvinnu, ein munnligan fyrispurning um viðgerðarheimið í Stoffalág í Havn.
Rósa Samuelsen finst hvassliga at støðuni. Hon segði, at tað at almennir stovnar av ymsum slagi ikki samstarva, hevur við sær, at nógv ung, sum hava tørv á hjálp, detta niðurímillum.
Landsstýriskvinnan í almannamálum svaraði, at nýggja lógin á almannaøkinum setur krøv til almennu stovnrarnar um at samstarva.


text:
Tíðindi
ÍTRÓTTARRÁSIN Á MIÐDEPLI FØROYA
SKÚLAGLEÐI
SKÚLIN Á FLØTUM HUGTEKUR MICROSOFT
FRÁ SKÚLABÓKASAVNINUM: LATIÐ BØKURNAR INN NÚ!
TAÐ BESTA ER AT HAVA NÆMINGAR FRAMMAN FYRI SEG
GRÓÐURSETTU 500 TRØ
TEY PAKKA NIÐUR Á LANDSINS STØRSTA SKÚLABÓKASAVNI
VIT LATA UPP AFTUR: KUNNING FRÁ SKÚLASTJÓRANUM
Allir flokkar og øll starvsfólk møta eftir tímatalvuni í síni floksstovu mánadagin18. mai. Vanliga tímatalvan verður galdandi, og flokkar møta í sína upprunaligu heimastovu. Vit skulu tó framhaldandi halda okkum í árgangum í skúlagarðinum; og øll fríkorter verða hildin úti í øllum flokkum og árgangum frá 1. fl. til 9. fl. Tí mugu næmingar verða ílatnir eftir veðrinum.
Garðvaktir verða skipaðar til hetta á hvørji deild sær.
Ítróttur og Handaverk og list verða umskipað. Nærri kunning um hetta fyri hvønn árgang sær á flokssíðunum hjá flokkunum.
Øll serhøli eru framhaldandi stongd. Tó er Alis/evnafrøði sera avmarkað opið fyri 8.fl og 9.fl, til verkligar royndir.
Í ítrótti kunnu næmingar ikki nýta skiftirúm, hallir og hyljar. Ítróttur verður skipaður sum útiaktivitetir í flokkum við einum lærara fyri hvønn flokkin. Mælt verður til at skipa ítrótt sum smáspøl í skúlagarðinum ella sum túrar úti í náttúruni. Tí mugu næmingar verða ílatnir eftir veðrinum.
Á ítróttarás verður venjing skipað á vøllunum í Gundadali galdandi fyri bæði hondbólt og fótbólt. Her verða næmingarnir skipaðir í bólkar við 15 í hvørjum. Vant verður regluligar tíðir. Tey venja og vera í skúla í somu klæðum, tí høvuðsdentur verður næstu vikurnar ikki lagdur á harða kropsliga venjing. Møguleiki er ikki at senda næmingar heim at skifta.
Tilmælini frá FSF eru galdandi fyri ítróttin á ítróttarrás.
Handaverk og list í 4.-6..fl. verður umskipað, so at ein lærari hevur hvønn flokk. Fakstovurnar eru stongdar, so hvør lærari sær fer at skipa sína undirvísing í sínum ásetta flokki. Helst verður talan um at gera okkurt úti, so næmingar mugu vera ílatnir eftir veðrinum.
Handaverk og list í 7.-9. fl. eru avlýst.
Minnist til - og minnið tykkara børn á - at handreinføri er sera týdingarmikið. Vit skulu vaska okkum um hendurnar, tá vit koma í skúla, áðrenn vit fara út í fríkorter, áðrenn vit fara inn aftur í tíma og í samband við máltíðir.
Serliga skipað vasking og spritting verður framhaldandi á øllum eindum.
Næmingar og starvsfólk, ið hava krím ella kenna seg sjúk, skulu ikki møta í skúla.
Henda skipan er galdandi frá 18. mai og til onnur kunning kemur.
Regin Marnersson, skúlastjóri


text:
Kristian Martin Eliasen, um Noregstúrin, ið Eysturoya gongufelag hevur verið á, í Heyst.
Eysturoyar Gongufelag í Bergen 2007.
Fóru avstað hósdagin 20 sep., og komu til Bergen fríggjadagin 21. sep. kl. 20.00.
Sama kvøldið fóru vit niðaná Fløjen . Ein vøkur sjón at síggja Bergen úr hæddini eitt góðveðurskvøld.
Leygarmorgun kl. 10. kom ferðaleiðarin. Hon gekk við okkum í tí elsta av Bergen og greiddi frá,
millum annað um Sverra konga.
Vit vitjaðu Bryggen og fingu mangt forvitnisligt at vita.
Seinast fóru vit á Hanseatisk-museum.
Vit vóru øll 33 sera vælnøgd við túrin, sum myndin sigur frá.
Eysturoyar gongufelag hevur í ár, gjørt 13 túrar í Føroyum og 1 túr í Noregi.
Luttakaratalið er um 30 fólk hvønn túrin.
Ynskir tú at gerast limur í Eysturoyar gongufelag, kann tú seta teg ísamband við Kunningarstovuna í Runavík


text:
- Bog
Specielt om specialer : en aktivitetsbog
Holdings available on the shelf
Fetching holdings information.
Material details
On this site
- Nyhed
Lestrarhøli á Býarbókasavninum í summarAftur í summar bjóðar Tórshavnar kommuna lesandi at sita á Býarbókasavninum. Lestrarhølini verða á ovastu hæddini, har lesandi kunnu sita í friði og náðum og arbeiða við uppgávum og lestri annars
- Nyhed
Studielokaler på Býarbókasavnið i sommerAftur í summar bjóðar Tórshavnar kommuna lesandi at sita á Býarbókasavninum. Lestrarhølini verða á ovastu hæddini, har lesandi kunnu sita í friði og náðum og arbeiða við uppgávum og lestri annars
- Nyhed
Study room at the library during summerAftur í summar bjóðar Tórshavnar kommuna lesandi at sita á Býarbókasavninum. Lestrarhølini verða á ovastu hæddini, har lesandi kunnu sita í friði og náðum og arbeiða við uppgávum og lestri annars


text:
Tony Blair
Tony Blair (føddur 6. mai 1953 í Edinburgh í Skotland) er fyrrverandi bretskur politikari. Hann var forsætisráðharri í Bretlandi í 10 ár (2. mai 1997 til 27. juni 2007).[1] Hann ruddaði marxismuna úr Arbeiðaraflokkinum. Hann fekk enda á 18 ára longum konservativum stýri og vann trý val á rað. Eftirmaður hjá Blair í embætinum sum forsætisráðharri gjørdist Gordon Brown.
Tony Blair sat við valdið í tíggju ár frá 1997 til 2007. Hann sigraði tríggjar ferðir og er tískil leiðarin við besta byrinum í Labour flokkinum. Hann brakaði ígjøgnum og blásti nýtt lív í flokkin. Blair lovaði at nútímansgera og sameina Stóra Bretland og eftir tíggju ár við valdi, er Bretland vorðið ríkari, men munurin millum fátæk og rík er nógv vaksin. Tony Blair hevði í valstríðnum lovað at pussa teir bretsku stovnarnar upp, sum til dømis skúlaverkið og heilsuverkið. Hetta eydnaðist, og fram til 2003 var Tony Blair ógvuliga væl umtóktur. Avgerðin at fara í kríggj í Irak vendi øllum upp og niður og Blair skilti ikki mótstøðuna. Fyri hann hevði tað verið ómoralskt ikki at stuðla sameinda USA.
Ávísingar úteftirRætta
- Past Prime Ministers - Tony Blair, gov.uk (á enskum)
- Almenn heimasíða í 2007: The Prime Minister Tony Charles Lynton Blair, pm.gov.uk (á enskum)
KeldurRætta
- ↑ Tony Blair, imdb.com


text:
7. partur av søguni Seyðagrísinurin Babe - Dick King-Smith skrivaði og Jákup Sørensen týddi til føroyskt. Elin á Rógvi leggur til rættis.
Seyðagrísurin Babe 6. partur
Útvarpsleikur í 11 pørtum.
6. partur av søguni Seyðagrísinurin Babe - Dick King-Smith skrivaði og Jákup Sørensen týddi til føroyskt. Elin á Rógvi leggur til rættis.
Aðrir partar
1 partur av søguni Seyðagrísinurin Babe - Dick King-Smith skrivaði og Jákup Sørensen týddi til føroyskt. Elin á Rógvi leggur til rættis.
10. partur av søguni Seyðagrísinurin Babe - Dick King-Smith skrivaði og Jákup Sørensen týddi til føroyskt. Elin á Rógvi leggur til rættis.
11. partur av søguni Seyðagrísinurin Babe - Dick King-Smith skrivaði og Jákup Sørensen týddi til føroyskt. Elin á Rógvi leggur til rættis.
2 partur av søguni Seyðagrísinurin Babe - Dick King-Smith skrivaði og Jákup Sørensen týddi til føroyskt. Elin á Rógvi leggur til rættis.
3. partur av søguni Seyðagrísinurin Babe - Dick King-Smith skrivaði og Jákup Sørensen týddi til føroyskt. Elin á Rógvi leggur til rættis.
4. partur av søguni Seyðagrísinurin Babe - Dick King-Smith skrivaði og Jákup Sørensen týddi til føroyskt. Elin á Rógvi leggur til rættis.
\t\t\t\t\t\t\t
5. partur av søguni Seyðagrísinurin Babe - Dick King-Smith skrivaði og Jákup Sørensen týddi til føroyskt. Elin á Rógvi leggur til rættis.
8. partur av søguni Seyðagrísinurin Babe - Dick King-Smith skrivaði og Jákup Sørensen týddi til føroyskt. Elin á Rógvi leggur til rættis.
9. partur av søguni Seyðagrísinurin Babe - Dick King-Smith skrivaði og Jákup Sørensen týddi til føroyskt. Elin á Rógvi leggur til rættis.


text:
Hvar eru tey menniskju, sum vit vilja møta?
Hvar eru tey menniskju, sum vit vilja møta?
Bloggurin er eitt persónligt sjónarmið hjá tí, sum hevur skrivað.
Fyrsta dagin kemur út bók um 100 ára søguna hjá føroyskari sjómansmissión. Eitt av mest hugtakandi eyðkennum fyri arbeiðið millum sjófólk hevur verið, at missiónin fylgdi við, tá fiskimenn fóru í onnur lond at fiska. Fyri mong man kendasta dømi vera sjómansheimið í Føroyingahavnini í Grønlandi, men fleiri onnur dømi eru. Sjómansmissiónin møtti sjómanninum, har hann var – og ger tað enn.
Tað sama kann sigast um fleiri aðrar tættir í missiónsarbeiðnum – bæði fyrr og nú. Eitt nú legurnar fyri børn og ung. Ella prentaðu bløðini, so sum Sunnudagsblaðið, Trúboðin og Kumpas. Mongu missións- og meinigheitshúsini kring landið og virksemið í og út frá teimum eru dømi um tað sama. Ein vildi og vil møta menniskjum, har tey eru. So sum Heimamissiónin orðaði eina visjón fyri nú fleiri árum síðani: Heimamissiónin vil møta menniskjum, har tey eru.
Tí missión er at vera sendur, tí Jesus sendi lærusveinar sínar út við gleðiboðunum. Hann bað okkum ikki fjala okkum í afturlatnum losjum, har vit hava nóg mikið í okkum sjálvum. Nei, hann bað okkum fara út, har onnur eru. Men hann sendi okkum út við nøkrum heilt ávísum: Við gleðiboðunum um hann, tí hann er Guds sonur og heimsins frelsari. Hann er deyður fyri allar heimsins syndir og upprisin til okkara rættvísgering. Hann er í grundini einasta vón hjá hesum heimi – okkum og næsta okkara.
At møta menniskjum, har tey eru, snýr seg sostatt um at vera á teimum støðum, sum næsti okkara er. Men eisini um at tosa eitt mál, sum næsti okkara skilir – eisini tey, ið ikki eru uppvaksin við bíbliutekstum. Og so snýr tað seg eisini um at svara teimum spurningum, sum settir verða kristnu trúnni. Bæði av teimum, ið leita, og av teimum, ið finnast at.
Men hetta er ein áhaldandi og støðug avbjóðing til missiónsarbeiðið! Vit kunnu ongantíð hella okkum afturá og siga, at nú møta vit menniskjum, har tey eru. Tí medmenniskju okkara, eins og vit, flyta seg støðugt.
Hesum mátistokki eiga vit javnan at meta allar tættir í missiónsarbeiði okkara eftir. Og tað kann kennast avbjóðandi, tí skulu vit veruliga til “próvtøku” í heilum? Snýr tað seg ikki um at vera trúgvur, har Jesus hevur sett okkum, við teimum evnum og førleikum, sum Jesus hevur givið okkum? Jú, nettupp!
Hvør arbeiðsgrein stendur fyri tí støðugu avbjóðing at møta menniskjum, har tey eru. Men sum samlað rørsla man ein tann størsta avbjóðingin vera, at menniskju – medmenniskju okkara – eru so nógvar tímar á alnetinum hvønn tann einasta dag. Har eru ótroyttir møguleikar, sum vit eiga at gera væl meira við. Tí vit hava nakað virðismikið at møta medmenniskja okkara við!


text:
- Tíðindi, mentan og ítróttur
Landsstýrið loftar uppskoti hjá uttanflokskvinnu
Landsstýrið hevur loftað einum uppskoti hjá Sonju Jógvansdóttur, løgtingskvinnu, og sett tað í løglistan fyri nýbyrjaðu tingsetuna.
Samferðlsumálaráðið hevur eitt uppskot um lóg, sum skal banna mismuni og tryggja javnstøðu á arbeiðsmarknaðinum.
Sama uppskot, sum Sonja Jógvansdóttir legði fram 17. oktober í fjør, fall, tá triðja viðgerð var í løgtinginum 24. apríl í ár.
Samtykt og fall
Uppskotið varð annars samtykt eina viku frammanundan, tá onnur viðgerð var í tinginum.
Rættarnevndin tók eisini undir við uppskotinum, millum annað umboðið hjá Framsókn. Men Framsókn hálsaði um og atkvøddi ikki fyri, tá triðja viðgerð var.
Framsókn var ikki við í avtaluni, sum Sonja Jógvansdóttir gjørdi við samgonguna, segði Ruth Vang, løgtngskvinna hjá Framsókn, tá.
Nú er málið millum teirra, sum landsstýrið ætlar at leggja fram.
Sí eisini


text:
Kaj Leo spyr um stuðlar til óhjálpin heima
3. august 2018
Kaj Leo Holm Johannesen, løgtingsmaður fyri Sambandsflokkin, hevur í dag sett Eyðgunn Samuelsen, landsstýriskvinnu í almannamálum, ein skrivligan fyrispurning (§ 52a) um stuðlar til óhjálpin fólk. Svarast skal í seinasta lagi 10 yrkadagar eftir, at spurningurin er latin inn
Løgtingsmaðurin spyr fylgjandi:
1. Hvussu nógvir persónar undir 67 ár hevur Almannaverkið veitt stuðul til fyri árini 2016, 2017 og 2018?
2. Hvussu nógvir stuðulstímar tilsamans hevur Alamannaverkið veitt til persónligan stuðul fyri árini 2016, 2017 og 2018?
3. Hvussu nógvir persónar, sum fáa stuðul, eru skerdir í tímum í 2016, 2017 og 2018?
4. Hvussu nógvir tímar eru skerdir til stuðlar í 2016, 2017 og 2018?
5. Hvussu nógvir tímar eru visiteraðir til stuðlar í Almannaverkinum, t.e. tal av visiteraðum tímum og tal av veittum tímum í 2016, 2017 og 2018?
6. Hvør hevur ábyrgdina av persónum, sum ikki fáa nøktandi stuðul, um skaði hendir?
7. Er játtanin á løgtingsfíggjarlógini til stuðlar nóg høg til visiteraða tørvin?
Í viðmerkingunum til skrivliga fyrispurningin sigur Kaj Leo Holm Johannesen, løgtingsmaður, at tað hevur verið alment frammi, hvussu Almannaverkið í einar 3 vikur í summarfrítíðini, hevur skert sína tænastu til at stuðla fólki, sum eru óhjálpin heima.
Í einum ítøkiligum føri er komið alment fram, at talan er um ein persón, sum fekk heilaskaða, sum førdi við sær, at hesin nærum einki stutttíðarminni hevur, og er kognitivt ávirkaður. Hetta merkir, at viðkomandi ikki er førur fyri at klára seg sjálvan í dagligdegnum, og tí hevur tørv á stuðli. Í løtuni eru 16 stuðulstímar fastlagdir um vikuna, hóast Vejleford Rehabilitering mælir staðiliga til, at viðkomandi fær 40 tímar um vikuna.
Umframt hetta málið, so eru samstundis onnur, sum ikki hava orku at siga frá og eisini missa ella ongan stuðul fáa.
Familjurnar verða púra koyrdar niður mentalt, tey fáa onga feriu og teirra dagligdagur er ótolandi.
At enda sigur Kaj Leo Holm Johannesen, løgtingsmaður, í sínum viðmerkingum, at dømið er um annan persón, sum er óhjálpin, men fær ongan stuðul. Familjan er púra niðurkoyrd frammanundan, men skipanin tekur hetta ikki við í sinum metingum um tørvin á persónligum stuðli til familjuna.
Politiska skipanin og eitt vælferðarsamfelag kann ikki liva við, at sosialar tænastur og veitingar á henda hátt verða skerdar so álvarsliga, at einstaklingar og familjur verða niðurkoyrdar mentalt - tí verður hesin fyrispurningur settur.
Sambandsflokkurin
RN
Aftur


text:
Mótmælisgonga: Varðveitið fólksins ogn
Politikkur18-12-2019 - 19:47 - Jóanis Albert Nielsen
Í morgin kl. 16 skipa fólk og flokkar fyri mótmælisgongu á Vaglinum í Havn. Á skránni verður tónleikur við Sámali Ravnsfjall og røður.
Vit mótmæla, ateinmaður skal sleppa at avgera, hvør skal hava ríkidømið hjá okkum øllum komandi 12 árini.
Vit mótmæla, at fiskivinnan skal vera fyri nøkur fá útvald reiðarí.
Vit mótmæla, at privatpersónar skulu kunna selja fiskiloyvir fyri hundraðtals milliónir, sum tey hava fingið ókeypis frá landinum.
Vit mótmæla, at útlendingar aftur kunnu eiga ein stóran part av føroyska fiskatilfeinginum.
Vit mótmæla, at ríkidømið hjá okkum øllum skal savnast á heilt fáum hondum, heldur enn at koma øllum samfelagnum til góðar.
Vit mótmæla á Vaglinum í Havn í morgin kl. 16!
Javnaðarflokkurin.


text:
Sunnudagin hin 1. juli 2018 skipa Svimjisamband Føroya og Ægir fyri einum stórum og vónandi sera stuttligum spælidegi í Klaksvíkar Svimjihøll.
Tiltakið er ókeypis og ætlað øllum børnum sum ganga í 3. til 6. skúlaflokki, óansæð hvussu væl tey duga at svimja – Men av praktiskum ávum mugu vit tó avmarka luttøkuna til umleið 110 børn.
Tiltakið er okkara føroyska ískoyti til FINA World Aquatics Day 2018, har svimjisambond runt allan heim fagna svimjiítróttini, hendan sunnudagin hin 1. juli. Og her ætla vit í Føroyum so fyrst og fremst at hava tað stuttligt, við spølum og øðrum í, á og nær vatninum.
Tiltakið er frá kl 14:00 til umleið 17:00, sunnudagin hin 1. juli 2018. Børnini eru vælkomin at møta frá kl 13:30, til at skifta og so framvegis.
Her er tilmeldingarskjalið:
Tilmelding til Svimjifagnaðin 2018
Svimjitiltakið er sum sagt ókeypis, men verður har møguleiki fyri at keypa sær okkurt at eta og drekka, so at tey eru rímiliga væl forsýnaði fyri 30-50 krónur.
Spjaðið boðskapin ! 🙂
Vegna SSF
Rókur
Her niðanfyri eru nakrar myndir frá svimjidøgum í Havn og Fuglafirði í 2010. Vit ætla at gera sovorðið sum hetta og gjarna meira ! 🙂


text:
- Øll Størv (86)
- Byggivirksemi (4)
- Fiskavøruídnaður (1)
- Fiskiskapur (1)
- Flutningur (0)
- Flutningur sjóvegis (2)
- Fyrisiting og tænastur (13)
- Gistihús og matstovur (2)
- Handil og umvæling (5)
- Heilsu- og almannaverk (45)
- Kunningartøkni (2)
- Skipasmiður og smiður (1)
- Undirvísing (2)
- Vinnuligar tænastur (8)
Sjúkrarøktarfrøðingur til Strandarlon á Boðanesheiminum
Boðanesheimið er 7 ára gamalt, liggur Yviri við Strond, og her búgva 64 húsfólk. Búeindirnar eru Strandarlon og Traðarlon, sum eru røktardeildir, og Boðalon sum er demensdeild.
Strandarlon er ein samansett deild við 17 búplássum, 2 umlættingarplássum og 5 rehabiliteringplássum, Her starvast sjúkrarøktarfrøðingar, heilsurøktarar og heilsuhjálparar. Dentur verður lagdur á tætt tvørfakligt samstarv við fysio- og ergoterapeutar. Vit á Strandarlon stremba eftir høgari fakligheit har vit arbeiða viðurkennandi og skapa ein gerandisdag, har búfólk, starvsfólk og avvarðandi trívast, mennast og hava tað gott.
Søkt verður eftir:
• sjúkrarøktarfrøðingi á starvsbrøki 1,0. Møguleiki er fyri niðursettari tíð. Arbeiðstíðin er í skiftandi vaktum og 3. hvørt vikuskifti
Førleikakrøv:
• Prógv og autorisatión
• Áhuga at arbeiða við heilsustimbran, fyribyrgjan og rehabilitering
• Góð evni at samskifta í skrift og talu
• Hug at arbeiða og samstarva í eini tvøryrkisligari toymisskipan í menning
• KT-førleika á brúkarastigi
Vit bjóða tær:
• ein yrkisliga spennandi og mennandi gerandisdag
• at menna tænasturnar í Heilsu- og umsorganartænastuni saman við okkum
• eitt opið arbeiðspláss, góðar umstøður og fjølbroyttar avbjóðingar
• møguleika at seta tín dám á og framhaldandi at menna tænasturnar hjá Heilsu- og umsorganartænastuni
Setanarviðurskiftið:
Starvið verður sett til 1. juli 2020 ella eftir avtalu og verður lønt sambært sáttmála við KAF / Fíggjarmálaráðið og Felagið Føroyskir Sjúkrarøktarfrøðingar.
Meira fæst at vita:
Meira fæst at vita um starvið við at venda sær til Vár í Gong, deildarleiðara á Strandarlon, telefon 224108, ella við telduposti til var@torshavn.fo
Umsókn:
Umsókn saman við prógvum, góðkenning og upplýsingum um útbúgving og royndir verður at senda til torshavn@torshavn.fo. Viðmerkjast skal: „Sjúkrarøktarfrøðingur til Strandarlon“.
Umsóknarfreistin er 1. juni 2020.


text:
Bresturin, sum hoyrdist nærhendist Nordhavn tokstøðini í Keypmannahavn klokkan 22.15 í gjárkvøldið var eitt álop á skattavaldið.
Tað segði Jørgen Bergen Skov, ovasti fyri løgregluna í Keypmannahavn, á einum tíðindafundi í morgun.
Tvey reingerðarfólk vóru stødd inni bygninginum hjá Skattestyrelsen, tá tað bresti, men hvørgin teirra kom fekk skaða.
- Ein persónur varð raktur av einum petti, sum fleyg gjøgnum luftina uttanfyri. Viðkomandi varð viðgjørdur á skaðastovu, segði politiovastin, sum á tíðindafundinum eisini váttaði, at bresturin ikki var eitt óhapp, men eitt tilætlað álop.
- Vit vita nú fyri vissu, at talan ikki var eitt óhapp, menn eitt álop, og álopið var fyrst av øllum vent móti skattavaldinum, og ikki ætlað at raka fólk, segði Skov politiovasti.
Inngongdin til skrivstovubygningin er oyðiløgd og stórur partur av framsíðuni hevur fingið skaða.
Løgreglan hevur tosað við fleiri vitni, og sigur seg hava onkur spor at ganga eftir í uppkláringararbeiðinum.
Mette Frederiksen (Mynd: EPA)
Álvarsligt brotsverk
Mette Frederiksen, forsætisráðharri, kallar hendingina fyri eitt álvarsligt brotsverk og eina tilætlaða gerð. Tíbetur fekk ongin skaða, leggur hon afturat.
- Tey, sum gjørdu hetta, kundu givið nógvum mein. Tað var eitt heitt summarkvøld, og nógv fólk vóru í økinum, segði segði hon á tíðindafundinum.
Trygdarumstøðurnar kring skattamyndugleikarnar eru nú herdar.
Starvsfólkini hjá Skattestyrelsen arbeiða fyribils heimanífrá, sigur Morgen Bødskov, skattamálaráðharri.


text:
Mátistøðin er í Havnardali, altso uttanfyri bygt økið, og er tí ein bakgrundsmátistøð. Hon umboðar ein stóran part av Føroyum. Um dálking langvegis frá verður flutt loftvegis til Føroyar, kann hon helst síggjast í mátingunum her, síðan lítil og ongin staðbundin dálking er her. Og um enn eitt eldgos skuldi tikið seg upp í Íslandi, og ættin var hendavegin, kann støðin virka sum tilbúgving. Mátistøðin er ein góðan kilometur frá nærmasta høvuðsvegi.
Vilt tú vita innihaldið av NO2, SO2, PM10 ella PM2,5? Vel sjálvur niðanfyri. Eisini ber til at velja hvussu langt aftur í tíð tú vilt heinta data.
Vilt tú vita meira um luftkanningarnar, so ring til Rakul Mortensen, tlf 234374, ella send ein teldupost til rakulm@us.fo


text:
Frítøka fyri eina starvsvenjing
Umsøkjari til heilsuhjálpara útbúgvingina.
Um tú hevur nógvar arbeiðsroyndir við røkt, kanst tú blíva frítikin fyri ein starvsvenjingarpart
Uppbygnaðurin er tá soleiðis:
• skúli tríggjar mánaðir í Suðuroy
• frítøka fyri starvsvenjing tríggjar mánaðir
• skúli tríggjar mánaðir í Suðuroy
• starvsvenjing tríggjar mánaðir, hendan kann vera kring landið
7 vikur feria, liggur í tíðarskeiðnum, ymiskt, í mun til nær tú byrjar útbúgvingina
Krav
Eitt ára arbeiði við røkt, fulla tíð,
ella 2 ár á hálvari tíð,
- innanfyri seinastu 5 árini.
Les eisini um stytta útbúgving


text:
3. sunnudag í føstu Prædikutekstur: Jóh 8,42-51
Trúgv og skynsemi
Jonhard's Podcast
Kategorier
Seneste indlæg
Áhugaverdar bøkur
-
Í bókini “The Case for Jesus” viðger Brant Pitre ymiskar spurningar, sum ofta verða settir upp ímóti nýtestamentliga tekstinum: Um vit ikki vita, hvør ið skrivaði evangeliini, hvussu kunnu vit tá líta á tey? Hvat er munurin millum evangeliini og t.d. “Q” og Tummasarevangeliið? Hvussu kunnu evangeliini vera søguliga álítandi, tá ið tey eru so ymisk? Í “The Case for Jesus” gevur Brant Pitre eina sera góða verju av ápostólska upphavinum og søguliga trúvirðinum hjá evangeliunum. Bókin fær mítt besta viðmæli.
-
Kendi gudloysingurin, Richard Dawkins, lýsir trúgv sum hina stóru undanførsluna fyri at sleppa undan tørvinum at hugsa um og meta próvtilfar. Sambært Dawkins trýr ein altso, hóast, ella kanska orsaka av, manglandi próvtilfari. Men fyri tey fyrstu kristnu var trúgv als ikki ein blind trúgv. Fyri tey sipaði trúgv harafturímóti til nakað, sum er meira líkt orðinum álit. Og álit kann sjálvandi eisini grundast á próvtilfar. Tað er eisini við hesum í huga, at Peter J. Williams hevur givið bókini hjá sær heitið Can We Trust the Gospels? (FO: Kunnu vit líta á evangeliini?). Williams viðger henda spurningin við at hyggja nærri at próvtilfarinum, ið bendir á, at vit nevniliga kunnu líta á evangeliini. Um tú ætlar tær at seta teg inn í hetta evnið, so vil eg viðmæla bókina hjá Williams. Hon er stutt og løtt at lesa, men inniheldur kortini eina rúgvu av viðkomandi upplýsingum.
Can We Trust the Gospels? hjá Peter J. Williams fær mítt besta viðmæli!
-
“Stand for Life” viðger á ein góðan hátt avgerandi spurningar hjá teimum, ið ynskja at verja lív teirra óføddu. Bókin hjálpir tær at síggja lívið sum friðhalgað og at rætta eina hjálpandi hond til tey, ið hava tørv á tí. Bókin vísir tær, hvussu tú kanst …
- Geva eina góða verju fyri lívi teirra óføddu uppá fimm minuttir ella minni.
- At skilja lívsins friðhalgan.
- At gera orðaskiftið um fosturtøku meira einfaldt.
- At menna eitt kristiligt aftursvar viðvíkjandi fosturtøku.
- At varðveita tamarhaldið, tá ið orðaskiftið verður lívligt.
Bókin inniheldur eisini spurningar og svar uppá trupulleikar so sum:
- Vandamiklar fosturtøkur.
- Tá ið lívið hjá mammuni er í vanda.
- “Mín kroppur, mín avgerð” o.a.
-
-
Tað var sera áhugavert og stuttligt at lesa hesa bókina hjá Andy Bannister. Viðvíkjandi endamálinum við bókini sigur rithøvindurin sjálvur: “And so the aim of this book is simple: to clear away some of the weeds of bad arguments so that a more sensible dialogue can be had. Because here´s the thing: the “God Question” is arguably the most important question that anybody can think about” (Bannsiter 2015: 27).
Bannister brúkar t.d. “reductio ad absurdum” (lat. ’tilbageføring til det meningsløse’), tá ið hann leggur dent á veikleikarnar í nógvum av teimum kendu próvførslunum hjá nýateistunum.
Hann viðger m.a. orðingina: “There´s Probably No God. Now Stop Worrying and Enjoy Your Life.” Eisini viðger hann kendar orðingar hjá t.d. Richard Dawkins í hansara The God Delusion: “I have found it an amusing strategy, when asked whether I am an atheist, to point out that the questioner is also an atheist when considering Zeus, Apollo, Amon Ra, Mithras, Baal, Thor, Wotan, the Golden Calf and the Flying Spaghetti Monster. I just go one god further” (Dawkins 2006: 77).
Í bókini leggur Bannister eisini dent á, at øll menniskju trúgva: “The question is not wheter you have faith. You do; we all do – the atheist and the theist, the sceptic and the seeker, the doubter and the disciple. Rather, the question is simply this: is that in which you are placing your faith able to bear the weight; is it trustworthy?” (Bannister 2015: 208).
Tað var eitt satt njótilsi at lesa hesa bókina, og eg kann viðmæla hana bæði til trúgvandi og ikki-trúgvandi (sjálvt um hesi, sambært Bannister, tó ikki eru heilt ikki-trúgvandi).
Og minst til at lesa fótnoturnar! Tær eru ofta sera stuttligar. Viðvíkjandi tankanum um, at kristindómur er óloysiliga tengdur at sjálvum Kristusi, viðmerkir Bannister t.d. “Take ‘Christ’ out of ‘Christian’ and all you´re left with are the letters ‘I’, ‘A’ and ‘N’. And Ian cannot help you” (Bannister 2015: 214).
Góðan lesihug!
-
Fyri 75 árum síðan (8 juni 1941) helt C.S. Lewis kendu prædiku sína “The Weight of Glory” í Oxford. Prædikan verður av mongum mett at vera ein av teimum bestu prædikunum í 20. øld. Hetta kemst óiva av eginleikanum hjá Lewis til at fáa okkum at undrast yvir okkara longsul: “A man´s physical hunger does not prove that that man will get any bread; he may die of starvation on a raft in the Atlantic. But surely a man’s hunger does prove that he comes of a race which repairs its body by eating and inhabits a world where eatable substances exist. In the same way, though I do not believe (I wish I did) that my desire for Paradise proves that I shall enjoy it, I think it a pretty good indication that such a thing exists and that some men will. A man may love a woman and not win her; but it would be very odd if the phenomenon called “falling in love” occurred in a sexless world” (C.S. Lewis).
Tolle, lege!
-
Í bókini “Mere Christianity” leggur C. S. Lewis (1898-1963) m.a. dent á, at vit øll kenna munin millum rætt og skeivt, og at vit harvið eisini viðurkenna, at ein objektiv morallóg finst. Tá ið vit ransaka okkum sjálvi, síggja vit, at henda morallógin bendir á, at onkur ella okkurt ynskir, at vit skulu hava eina ávísa atferð. Hesin onkur ella hetta okkurt, sum eggjar okkum til at gera tað rætta og sum fær okkum til at kenna okkum illa við, tá ið vit gera tað skeiva, er best forstaðið sum ein máttur, ið stýrir alheiminum.
Lewis byrar við at leggja dent á, at fólk, sum skeldast, ofta koma við útsøgnum so sum: “Hvat hevði tú sagt, um onkur hevði gjørt tað sama ímóti tær?” – “Hatta er mín sessur, eg var fyrstur har” – “Gev mær eitt petti av appelsinuni hjá tær, eg gav tær eitt petti av míni” o.s.fr. Lewis sigur, at fólk peika á ein ávísan standard fyri atferð, tá ið tey úttala seg á henda hátt. Svarið hjá hinum persóninum peikar eisini á tann sama standardin, tí at hann byrjar at umbera sína atferð. Tess vegna sigur Lewis, at tað sær út til, at báðir partar hugsa um hina somu morallógina. Lewis sigur, at fólk skeldast, tí at tey royna at vísa á, at hin persónurin tekur feil, og at hetta ikki hevði givið nakra meining, um ikki báðir partar vóru frammanundan samdir um, hvat ið er rætt og skeivt, líkasum tað í fótbólti heldur ikki hevði givið nakra meining at snakkað um straffi o.s.fr., uttan at vera samdur um spælireglarnar frammanundan.
Lewis peikar á, at man í gomlum døgum kallaði hesa lógina fyri náttúrulógina, og at tankin handan hetta navnið var, at líkasum tyngdarlógin og hinar biologisku lógirnar áhaldandi eru galdandi, soleiðis er menniskjan eisini løgd undir sína egnu lóg. Tó er tað ein stórur munur millum hesar lógirnar. Meðan eitt likam ikki kann avgera, um tað vil akta tyngdarlógina ella ikki, so kunnu menniskju tó avgera, um tey vilja akta náttúrulógina. Lewis sigur, at lógin varð kalla náttúrulógin, tí at man hugsaði, at øll menniskju kendu hesa lógina frá náttúrunnar hond, og at tey tess vegna ikki høvdu brúk fyri at verða upplærd í henni. So statt hugsaði man altso, at tankin um góða atferð var sjálvsøgd fyri øll menniskju. Um hetta ikki var tilfeldið, so hevði tað heldur ikki givið nakra meining at funnist at nazistunum fyri teirra brotsgerðir. Hvussu kann man siga, at nazistarnir gjørdu nakað skeivt, um tað rætta ikki er nakað veruligt – nakað veruligt, sum nazistarnir innast inni eisini kendu til?
Tað næsta punktið hjá Lewis er síðani at staðfesta, at eingin ger veruliga eftir náttúrulógini. Fyri at draga saman um sigur Lewis t.d.: “Nú eru tvey sjónarmið, eg skal leggja dent á. Í fyrsta lagi, at menniskju um allan heimin hava hesa sjáldsomu hugmynd, at tey eiga at bera seg at á ein ávísan hátt, og tey kunnu ikki rættiliga loysa seg frá henni. Í øðrum lagi, at tey ikki soleiðis bera seg at samsvarandi hugsjónini. Tey kenna “náttúrulógina,” men tey bróta hana. Hesar sannroyndir eru grundarlagið undir greiðari hugsan um okkum sjálvi og tann alheim, vit liva í.”
Síðani spyr Lewis, hvat ið hetta sigur okkum um tann alheimin, vit liva í. Fyri tað fyrsta leggur hann dent á, at menniskjan altíð hevur undrast yvir, hvat ið alheimurin veruliga er, og hvussu hann bleiv til. Hann sigur, at tvær áskoðanir hava gjørt seg serliga galdandi viðvíkjandi hesum spurningunum. Hin fyrsta er hin materialistiska áskoðanin, har ið man hugsar, at materia og rúm altíð hava verið til, og at alheimurin er eitt úrslit av tilvild. Hin seinna áskoðanin er átrúnalig, har ið man sigur, at ein hugsandi vera finst handan alheimin, sum hevur tilvitan og endamál og sum tekur okkurt fram um okkurt annað. Og á hesum grundarlagið skapaði tað bæði alheimin og hugsandi skapningar í tess líkheit.
Síðani vísindi einans tekst við tað, ið kann eygleiðast, so kann hon hvørki sanna ella avsanna tað, sum er handan alt. Lewis sigur, at lívsins stóru spurningar vilja áhaldandi vera har, sjálvt um vísindi gjørdist fullkomin, soleiðis at hon visti alt um alheimin. Hóast hetta hevði man áhaldandi spurt: “Hví er ein alheimur?” Og: “Hevur hann nakra mening?” Støðan hevði verið púra vónleys, høvdu hesar sannroyndir ikki verið: Tað er ein lutur, og bert ein, í øllum alheiminum, sum vit vita meira um, enn vit kunnu læra við eygleiðing uttanífrá. Hesin eini luturin er sjálv menniskjan. Vit eygleiða ikki bara menniskju. Vit eru menniskju. Síðani vit sum menniskju hava upplýsingar um menniskjuna innanífrá, so vita vit eisini, at menniskjan liggur undir eini morallóg, sum menniskjan ikki sjálv er orsøk til, og tó kennir hon tað sum eina skyldu at halda júst hesa morallógina.
Niðurstøðan hjá Lewis er so statt, at tað má vera ein megi handan sannroyndirnar, ein stjórnari, ein vegleiðari, sum stýrir alheiminum, og sum stígur fram í menniskjuni sum ein lóg, ið noyðir menniskjuna at bera seg rætt at. Lewis sigur, at vit mugu ganga út frá, at talan er um eina hugsandi veru, tí at alt hitt, sum vit kenna, er materia, og tað verður trupult at hugsa sær eitt stykki av materiu, sum gevur boð.
At enda leggur Lewis eisini dent á, at kunnleikin um, at vit hava eina morallóg, og at vit bróta hana, hesin kunnleikin, sigur hann, eigur at fáa okkum til at kenna okkum órólig. Lewis undirstrikar, at kristindómurin sigur, at menniskju mugu iðra seg, og at hann lovar teimum fyrigeving. Kristindómurin hevur einki at siga menniskjum, sum ikki vita seg at hava gjørt okkurt, sum neyðugt er at iðra seg um, og sum ikki hava varhuga av, at teimum tørvar fyrigeving.
Tað er eftir, at vit hava skilt, at ein verulig morallóg er til og at ein máttur er handan hesa lóg – og at vit hava brotið hesa lóg og sett okkum sjálvi skeivt upp ímóti hesum mátti – tað er eftir alt hetta, ikki eina løtu fyrr, at kristindómurin fer at siga tær okkurt. Tá ið tú veitst, at tú ert sjúkur, fert tú at lurta eftir læknanum, sigur Lewis.
Kelda
Lewis, C. S. 1997. Berur kristindómur. Tórshavn: Sprotin, s. 15-41.


text:
Børn og ung
Børn og ung
At menna og búgva børn og ung til væl virkandi menniskju og borgarar í samfelagnum er ein tann fremsta og størsta uppgávan yvirhøvur, og hvørs virði er so stórt, at tað ikki kann gerast upp í peningi. Her er leiklutur myndugleikanna at skapa uppvaksandi ættarliðnum so góðar og mennandi karmar sum gjørligt. Arbeiðið við børnum og ungum tekur útgangsstøði í samtyktu Barna- og ungdómsvirðunum.
Í vinstra bredda finnur tú millum annað upplýsingar um galdandi lógir á økinum, so sum dagstovnalógin og barnaverndarlógin, og her fyriliggur eisini ein stutt frágreiðing um barnaverndarnevndina og –umsitingina, um heilsufrøðingarnar í kommununi, sum arbeiða við børnum, og um tilboð til børn við serligum tørvi.
Her er eisini eitt yvirlit yvir dagstovnarnar í kommununi, og foreldragjøldini á teimum ymsu stovnunum verða somuleiðis upplýst.
Umsóknarbløð til dagstovnapláss, frípláss og aðrar tænastur finnast í sjálvgreiðsluni á forsíðuni.


text:
Tíðindabræv frá Tanju úr Suðurafrika
Vit hava fingið eitt tíðindabræv frá Tanju Mortensen, sum virkar við OM í Suðurafrika. Tanja hevur verið í Suðurafrika síðani heysti í fjør.
Hon skrivar millum annað í tíðindabrævinum: “Jólini vóru, sum sagt øðrvísi í ár. Tann 25. des. bjóðaðu vit rúsevnismisnýtarunum, ið vit møta í Drug Ministry, til ein jóladøgurða her í Meetse. […] Tað er hart og avbjóðandi at hoyra søgurnar hjá teimum, hvussu tey eru bundin av rúsevnunum og hvussu nógv tey vilja burtur úr tí. Tað er lætt at gerast skuffað og missa mótið, tá eg tosi við onkran, sum ynskir at fáa hjálp, men sum ikki tekur stigið og sum eg so ikki síggi aftur. Tá má eg minna meg á, at hetta er Harrans verk og ikki mítt. Mín uppgáva er at sáa og biðja, og Hansara uppgáva er at lata tað bera ávøkst.”
Les alt tíðindabrævið her: Tanja tíðindabræv mars 2019


text:
Formaðurin í FUR, Rói B. Poulsen handaði heiðurslønir til verkætlanina Øll hava rætt til góða barnaár hjá Blákross Ungdómi, til Anniku Eidesgaard, skrivara hjá CISV Altjóða Barnalegur og til Martin Kúrberg, leiðara á viðgerðarheiminum Frælsið á Eiði.
Øll hava rætt til góða barnaár
Verkætlanin Øll hava rætt til góða barnaár hjá Blákross Ungdómi fekk heiðursløn fyri, at bjóða børnum og ungum, ið hava foreldur við rúsdrekka- ella rúsevnistrupulleikum samrøður í bólkum.
Fólk flest í samfelagnum eru bangin fyri, at seta orð á trupulleikan, og tí kunna hesi børn og ungu føla, at tey ongastaðni hava at venda sær.
Verkætlanin er eitt trygt stað, sum ger stóran mun í lívinum hjá hesum børnum, ungum og familjum teirra.
Annika Eidesgaard, aðalskrivari hjá CISV og Rói B. Poulsen, formaður í FUR
Annika Eidesgaard, skrivari hjá CISV
Annika Eidesgaard fekk heiðursløn fyri, at hava gjørt eitt megnar arbeiði at fyriskipa atljóða CISV legur, bæði tá legur hava verið í Føroyum og eisini, tá Føroyar senda børn og ung aðrastaðni.
Børn og ung hava fingið upplivingar fyri lívið, og hava knýtt vinarsambond kring allan heimin.
Martin Kúrberg, leiðari av viðgerðarheiminum Frælsið, saman við Róa B. Poulsen formanni í FUR
Martin Kúrberg, Frælsið
Martin Kúrberg er leiðari av viðgerðarheiminum Frælsið á Eiði, sum er eitt avvenjingartilboð fyri ungdóm í aldrinum 18-24 ár, sum eru bundin av rúsdrekka og rúsevnum.
Martin Kúrberg fekk heiðursløn fyri at vera ein brennandi eldsál at hjálpa ungum, sum eru bundin av rúsevnum. Martin er ein fyrimynd fyri øll ung um, at tað er ein vón fyri ung við rúsevnistrupulleikum og at vit hava eina samfelagsliga skyldu, til at hjálpa øðrum.
FUR er felagsumboð fyri landsumfatandi barna- og ungdómsfelagsskapir í Føroyum – 54 barna- og ungdómsfelagsskapir, harav 22 limafeløg og 32 lokalfeløg.
FUR umboðar umleið 4.000 børn og ung í Føroyum, sum eru virkin í sjálvbodnum felagsskapum við fjølbroyttum frítíðarvirksemi innan sjónleik, tónleik, føroyskan dans, kórsang, fráhaldsvirksemi, politisk ungmannafeløg, mannarættindi, kristiligt barna- og ungdómsvirksemi, millumlanda barnalegur, lestrarumbýti, skótar og annað barna- og ungdómsarbeiði kring alt landið.
Heiðursløn FURs er eitt heiðursbræv og ein heiðursløn uppá millum 5.000 og 10.000 krónur.
Endamál FURs við at lata heiðurslønina er, at:
• geva eldsálum innan barna- og ungdómsfelagsarbeiði viðurkenning
• geva barna- og ungdómsfeløgum viðurkenning fyri teirra arbeiði
• vekja áhuga millum børn og ung fyri sjálvbodnu barna- og ungdómsfelagsskapunum
• vísa á samfelagsliga týdningin, sum arbeiði hjá sjálvbodnum barna- og ungdómfelagsskapum hevur kring alt landið


text:
Í ár fyllir Klaksvíkar Dansifelag 60 ár. Felagið ber aldurin væl. Hvørt sunnukvøld møta ung og eldri til føroyskan dans í Skálanum. Klokkan 19.30 – 20.30 er barnadansur, og klokkan 20.30 – 23.00 dansa tey vaksnu. Hesi dansikvøld eru eini 40 – 50 børn og uml. 40 vaksin í ringinum. Skálin er stóur, og øll dansiáhugaði eru hjartaliga vælkomin at trína dansin saman við Klaksvíkar Dansifelag sunnukvøldini á vetrarhálvuni.
Klaksvíkar Dansifelag er eitt virkið felag og hevur eina breiða aldurs samanseting. Allir aldursbólkar trívast í felagnum.
Stoltleikin hjá felagnum er Skálin. Hetta snotuliga hús, sum í fjórðingsøld hevur verið karmur um manga trivnaðar, hátíðar og metnurnarløtu í Klaksvík.
At dríva eitt virkið felag umframt at halda Skálan í góðum standi, so hann kann tæna menturnarlívinum í Klaksvík, krevur sítt. Fyri at fáa orku til hetta arbeiðið, hevur Klaksvíkar Dansifelag javnan bingo og einaferð um árið eitt eydnuhjól. Í ár verður eydnuhjólið sunnudagin 23. nov. Kl. 16.00.
Klaksvíkar Dansifelag vónar, at nógv fólk koma á gátt. Sum altíð eru nógvir góðir lutir at vinna, tí vinnulívið í Klaksvík hevur altíð stuðla felagnum við lutum av ymsum slag. Eisini er kjøt og annar jólamatur væl umboðað millum vinningarnar.
Klaksvíkar Dansifelag vónar, at nógv fólk leita sær niðan í Skálan á eydnuhjól sunnudagin 23. Nov. Kl. 16.00
Vegna Klaksvíkar Dansifelag
Jónleif Johannesen


text:
Umframt at geva bæði IRF og vinnuni betri umstøður til at skilja burturkast frá til endurvinning, verður nýútbygda brennistøðin og økta brenniorkan hjá IRF nú eisini fult gagnnýtt.
- Við nýggju høllini verður størsti parturin av burturkastmóttøkuni miðsavnaður á Hagaleiti, og hetta sparir nógva tíð og orku hjá IRF og hjá vinnukundum felagsins. Nýggja høllin gevur eisini IRF betri umstøður at skilja blandað burturkast, og á henda hátt kann ein størri partur fara til endurvinning heldur enn til brenning.
IRF vísir í tíðindaskrivi á, at í nýggju móttøkuhøllini er ein brunnur, sum rúmar 450 rúmmetrum. Í fyrstu atløgu verður timbur og tílíkt virkisburturkast latið í brunnin. Alt burturkastið í brunninum verður kvarnað, áðrenn tað fer víðari í køstin á brennistøðini. Húsarhaldsburturkast og lívrunnið burturkast fer framhaldandi at verða latið beinleiðis í køstin á brennistøðini.
- Nýggja kvørnin verður mett at kvarna umleið 30 rúmmetrar av burturkasti um tíman. Kvarnað burturkast fyllir minni og er lættari at blanda við burturkastið í køstinum annars. Hetta gevur javnari og betri brenning, og brennistøðin fær á henda hátt veitt eina støðugari og betri tænastu til borgarar og vinnu.
Hjá IRF vísa tey á, at áður hevur tað verið soleiðis, at alt ov nógv jarn er komið í køstin til brenningar. Jarn er virðismikið tilfeingi, sum eigur at verða endurvunnið, og haraftrat fyllir jarn nógv í øskuni frá brennistøðini, sum skal tyrvast.
##med2##
- Kvørnin í móttøkuhøllini er útgjørd við magneti, sum tekur alt jarnið úr burturkastinum, sum verður kvarnað. Á henda hátt verður jarnið nú sent til endurvinningar heldur enn til tyrvingar saman við øskuni. Hetta hevur eisini við sær, at nøgdirnar av øsku at tyrva fara at minka munandi, verður lagt aftrat.
Samanumtikið eru nógvir fyrimunir við nýggju móttøkuhøllini, siga tey hjá IRF -
* Vinnan fær betri møguleikar at skilja burturkast
* Vinnan fær møguleika sjálv at koma við sínum burturkasti
* Vinnan sleppur at lata stórt brenniburturkast beinleiðis til IRF á Hagaleiti
* IRF fær betri umstøður at skilja blandað burturkast
* Alt burturkast verður viðgjørt innandura, soleiðis at einki fýkur í náttúruni
* Við kvarnaðum burturkasti fær brennistøðin betri og javnari brenning
* Borgarar og vinna fáa betri og støðugari tænastu frá IRF
* Jarn og annað tilfeingi fæst burtur úr brenniburturkastinum til endurvinning
* Minni av jarnleivdum verður í øskuni frá brennistøðini
Hjá IRF siga tey, at nýggja høllin á mangan hátt fer at broyta mannagongdirnar á føroyska burturkast-og endurnýtsluøkinum, og hon fer at geva nýggjar møguleikar fyri skiljing og viðgerð av burturkasti.
- Rakstrarligu og umhvørvisligu fyrimunirnir eru nógvir, og høllin er eitt stórt stig á grønu kós felagsins og landsins, verður lagt aftrat.
##med3##


text:
”Kongshavn” er eitt av nógvum skipum í siglingarsøguni, skonnart smíðað í Turø í 1912 úr eik og álmviði, men hon gjørdist av heilt serligum orsøkum ein legenda. Í 1947 var hon keypt til Toftir av Jacob Højgaard og D.P. Højgaards Eftf. Í 1965 átti felagið Navigare skonnartina, og eigararnir vóru tá Jacob Højgaard, Magnus Mikkelsen og Jóhan Henrik Poulsen. Hetta árið var Magnus Dam Jacobsen, Magnus á Kamarinum, skipsmaður við henni. Hann skrivaði dagbók á túrinum, ið seinri, í 1976, kom hon út sum skaldsøga, - hin gitna bókin ”Í Grønlandi við Kongshavn.” Eftir tað skrivaði Magnus fleiri bøkur.
Vár í Ólavsstovu er magistari í norðurlendskum bókmentum, og hon skrivaði høvuðsritgerð um skaldskapin hjá Magnusi við námslok á Keypmannahavnar Lærda Háskúla undir heitinum: ”Andvera – Ein postmodernistisk lýsing av skaldskapi Magnus Dam Jacobsens.” Vár fer bókmentafrøðiliga at greiða frá skaldskapinum hjá rithøvundinum.
Troubadoururin Kári Sverrisson fer ímillum framløgurnar at syngja og spæla nakrar sangir.
Knda skaldið Jóanes Nielsen fór tíðliga til skips, og í 1967 mynstraði hann við ”Kongshavn”, bert 14 ára gamal. Teir róðu eisini tá út við bátum undir Grønlandi. Hóast Jóanes er væl yngri enn Magnus, so kendust teir, og fleiri munnu halda, at teir líkjast ikki sørt á skaldsliga mótinum – hóast ymiskir. Jóanes fer at greiða frá tíðini umborð, og ivaleyst fer hann eisini at taka í skaldskapin hjá Magnusi.
”Kongshavn” var ein kend mynd við bryggjurnar í Runavík, tá hon var heima, men í 1974 kom eldur í skipið, sum var á veg úr Aalborg til Føroya við fóðri og 8 túsund høsnarungum, og har endaði hon sínar dagar, hóast hon enn er til í føroyskum skaldskapi.
Hendan løtan verður í Estetiska salinum í Bylgjuni - Annað páskakvøld – mánadagin 22. apríl – kl. 19. Tiltakið er ókeypis og annars partur av mentanarvikuni í Runavíkar kommunu, sum meiri fæst at vita um á www.visitrunavik.fo


text:
Gudfrøði
Gudfrøði (latín theologia) er ein frøðigrein um læru, innihald og upphav kristindómsins. Orðið theologia kemur frá grikska orðinum Θeός (theos), sum merkir gud, og λoYίa (logia) kemur frá griska orðinum logos (frøði). Tá ið sagt verður, at ein lesur gudfrøði, verður vanliga hugsa um alt, sum hevur við tað kristnu trúnna at gera so sum einglar, menniskja, synd o.s.fr. Granskanin av Gud Faðirinum (theologia proper) er tó kjarnan. Tá ein lesur gudfrøði skal ein millum annað eisini læra hebráiskt.


text:
Hvat hendi við Nyhavn - og kunnu vit lata upp út á Molan?
2012-09-27 12:54
Høvuðstaðurin bjóðar byngjuskipum og ferðamannaskipum at leggja at. Men hvussu betra vit møguleikarnar og hvat hendir við uttara molan?
At vaksa um fíggjarligu inntøkurnar, skulu vit bjóða bæði byngjuskipum og ferðamannaskipum vælkomnum til Havnar. Eg roknaði við, at byngjuskipini løgdu seg í "Nyhavn", men allarhelst er uttari molin ov stuttur.
Eg seti hervið fram ynski, at býráðslimir boða ætlanirnar við atløguni. Fyri mær er tað sjálvsagt, at ferðamannaskipini skulu hava góðar arbeiðsumstøður, tó at eg eisini vil bjóða byngjuskipum best møgulig arbeiðviðurskifti.
Hvussu skal tað ganga upp? Hvussu kann eg gera mítt til, at ferðavinna og vinnulív ganga hond í hond? Fyrst er at frætta ætlanirnar kommunan hevur, síðan kann eg vónandi koma við mínum ískoyti, at vit fáa skjóta og góða loysn.
Ofta verður tikið fram, at ferðafólk leggja ov lítið eftir seg. Men vit mugu bjóða ferðafólkum handlar, cafe'ir og matstovur, um nakrar krónur skulu roknast til ferðavinnuna.
Eg hugsi mær, at vit bjóða umboð fyri taxa-bilar, buss-eigarar, handilsfólk, kunningarstovu, ferðaskrivstovum, matstovur, heimavirkisfeløg og Tórshavnar Havn, til ein arbeiðsdag saman við vinnumenningardeild. Har eiga vit at finna eina smidliga loysn at taka móti ferðamannaskipum í 2013, samstundis sum vit geva byngjuskipum góðar karmar til teirra virksemi!
Kunnu vit finna eina loysn, ið harafturat letur upp møguleikan at spáka sær ein túr út á Molan?
Vinaliga
Jákup av Skarði


text:
Fríggjadagin flytur Rasmus Rasmussen til Danmarkar. Maðurin, ið varð valdur Føroya besti gittarleikari á AME í fjør, stingur í klæðsekkin og fer av landinum at royna eydnuna. Avleiðingin av hesum er, at Rokkstovan fyri aðru ferð heldur uppat. Seinasta Rokkstovan varð send hóskvøldið.
Rasmus Rasmussen hevur seinastu árini verið vertur í Rokkstovuni í Útvarpi Føroya og hevur í sendingini lýst føroyska tónleikapallin við samrøðum, frásagnum og ofta frumframførslum av nýggjum løgum. Í hesi seinastu sendingini var Rasmus sjálvur í fokus. Tónleikaummælararnir Uni L. Hansen og Jan Lamhauge komu í Rokkstovuna og prátaðu við Rasmus um nýggju Makrel fløguna “Transcend”. Trý løg vórðu frumspæld í fullari longd, og annars vóru nógv brot av fløguni at hoyra. Fløgan kemur væntandi í handlarnar um einar tríggjar vikur, og døma vit eftir tí, ið var spælt í Útvarpinum, so er hetta ein enn vakrari fløga enn Wonderland. Rasmus segði, at limirnir í Makrel eru so spjaddir kring ymisk lond, at teir taka ein dag á gangin, men bólkurin er til enn.
Ein tann besta tónleikasendingin
Rasmus byrjaði í Rokkstovuni 1997, men eitt tíðarskeið var Rasmus í Íslandi. Tá tók Makrel sangarin Ári Rouch yvir sum vertur, stutt eftir varð sendingin tikin av skránni. Tá Rasmus kom aftur úr Íslandi, fór hann undir sendingina aftur. Hesuferð við nógvum íblástri og orku. Hetta lyfti sendingina til at vera eina tí bestu tónleikasendingina í føroyskum útvarpi og tí einastu sendingina, ið legði høvuðsdentin á tað í hendi á føroyska tónleikapallinum.
Flytur niður
Rasmus sigur við Sosialin, at Útvarpið leitar eftir avloysari. Hann vónar tí, at onkur verður funnin, ið er áhugaður í at føra arbeiðið víðari. Hann sigur somuleiðis, at um sendingin heldur fram, er ikki óhugsandi, at hann onkuntíð ger innsløg úr Danmark, har hann flytur fríggjadagin.
Rasmus á viotar
Rasmus sigur við Sosialin, at hann ætlar sær at halda fram við at arbeiða við tónleiki í Danmark. Fyrst og fremst er næsta fløgan sum einstaklingur á tapetininum. Til hesa fløgu hevur hann sniðgivið eitt nýtt ljóðføri, ið er eitt bland av einum gittara og eini violin. Hann kallar ljóðførið ein viotar, og hetta verður ein stórur partur av nýggju fløguni. Tað er føroyski gittarsmiðurin Bjarnastein, ið fer at gera viotarin.
Rasmus sigur, at íblásturin kemur frá bólkum, sum Deep Purple, ið hava roynt seg við violinboga á einum gittara, men á einum vanligum gittara fær violinbogiin als ikki gagnnýtt allar streingirnar. Tí verður armurin á viotarinum boygdur eitt sindur. Hann vónar, at hetta nýggja ljóðføri kann menna vakurleikan í hansara ljóði enn meira.
Ikki longur Deja Vu
Rasmus hevur seinastu tíðini verið virkin í Deja Vu, men hann kallar hetta freelance arbeiði. Hann hevur dámt væl, at samstarva við teir, tí teir hava gott felags tónlistarligt stev. Men her var talan um, at Rasmus ikki spældi við nøkrum, og teir høvdu brúk fyri onkrum at spæla gittar, heldur enn, at hann varð ein partur av bólkinum. Rasmus sigur, at hann hevur boðað teimum frá, at um teir onkuntíð hava brúk fyri einum gittarleikara í upptøkuhølinum, so eru teir vælkomnir at ringja til hann.


text:
Meðan føroyskir menn hildu fast við yviráls og terylenbuksur, smoygdu skorikarlarnir Marlon Brando og James Dean seg í einar Levi's yviri í Hollywood.
Við tí startaði kovboybuksurevolotiónin, sum síðan hevur rullað um allan heim, og Brandon og Dean fingu størri lekkurheitspotentiali enn nakrantíð.
Í 1960’unum og serliga 70’unum gjørdu kovboybuksurnar innrás í føroyska kappróðrarflotan og vóru nógv tað mest nýtta plaggið at rógva í, bæði á stevnu og undir venjing. Kvinnurnar høvdu langt síðan latið seg úr niðurdeilinum og róðu nú í somu klæðum sum menninir.
Tað fína við kovboybuksunum er sjálvandi tann góði kvaliteturin, og enn tann dag í dag eru tað summi, sum fyritrekkja hetta plaggið og halda, at tað er tað besta, sum finst at rógva í. Tí man situr rimmarfastur á bekkinum og fer ongan veg. Og er man væl skorin um sporlið, so sita tær beista væl.
- Ólavsøkuróðurin


text:
Vælljóðandi tónar frá The Gadders: Svikaligt er mítt hold
Vælljóðandi tónar frá The Gadders: Svikaligt er mítt hold
Ein av sangunum hjá norska sangevangelistinum Aage Samuelsen á nýggju fløguni “Handan Stjørnuhav” er “Svikaligt er mítt hold”, sum The Gadders syngja. Tað er Eyðun Jacobsen, sum hevur tikið stig til fløguna, sum kom út fyrr í hesum mánaðinum. Á fløguni er 16 sangir, og ein fjøld av ymiskum sangkreftum syngja sangirnar: Kvartettin í Betesda, The Gadders, Petur Hans Hansen, Bill Justinussen, John Kári Jacobsen, Magnus Poulsen, Oddbjørg Poulsen, Eyðun Jacobsen, Heine Lützen, Magni Christiansen, Andreas Hvannastein, Janus Jacobsen, Henny Gerðalíð, Zamar, Terje B. Vestergaard og Oasubrøður.


text:
Blákrossheimið bjóðar viðgerð yvir netið
Eins og nógvir aðrir stovnar, so hevur COVID-19 virusið ávirkað virksemið á Blákrossheiminum. Viðgerðarstovnurin ger eftir tilmæli frá myndugleikunum og tekur tí ikki ímóti nýggjum búfólkum undir núverandi umstøðum. Samstundis elvir tíðin við sóttarhaldi, smittuvanda og sjúku sannlíkt til strongd og aðrar kenslur, sum kunnu vera tungar at handfara hjá teimum, sum stríðast við rústrupulleikar. Hetta kann vera ein trupul tíð, bæði fyri tey og teirra avvarðandi.
Tí fer Blákrossheimið nú at bjóða samtalur yvir netið og telefon. Hetta viðgerðartilboð er galdandi bæði fyri tey, sum hava ein rústrupulleika og fyri teirra avvarðandi.
Á Blákrossheiminum arbeiða sálarfrøðingar, sálarviðgerar og onnur, sum eru køn og roynd innan rúsviðgerð og samtalur.
Hetta tilboðið fer at varða so leingi, sum COVID-19 tilbúgvingin stendur við.
Ungdómsviðgerðin hjá Blákrossheiminum, DAT ung, heldur eisini áfram við sínum virksemi yvir netið.
Fyri at hoyra nærri og gera avtalu um viðgerð kann ringjast til Blákrossheimið á 770 770.
Fleiri greinar
Ársfrágreiðingin 2019 er útkomin
Ársfrágreiðingin fyri Blákrossheimið í 2019 er nú komin út. Hon er handað nevndini nevndini fyri Blákrossheimi...